Malchower SV 90 is 'n sokkerklub uit Malchow in die deelstaat Mecklenburg-Voorpommere in Duitsland. Die klub het ontstaan uit die klubs Malchower Fussballclub en Arbeitersportvereins Sportverein Kloster-Malchow, wat albei in 1911 gestig is. In 1938 het die klubs saamgesmelt as Verein für Leibesübungen Malchow. Na die Tweede Wêreldoorlog is die klub ontbind deur die Geallieerdes en is dit in 1946 heropgerig as SG Malchow. Op 6 Augustus 1949 is die klub in twee klubs verdeel, naamlik SG Malchow en BSG Tufama. Die klub is weer in 1950 verenig as Betriebssportgemeinschaft "Fortschritt" Malchow. Na die hereniging van Duitsland, is die huidige klub op 26 Julie 1990 gestig as opvolger van Fortschritt Malchow. Amptelike klubwerf Geargiveer 17 Maart 2011 op Wayback Machine


Edward Duyker (* Melbourne, 21 Maart 1955 –) is ’n Australiese geskiedskrywer, die seun van Herman Duijker (van Nederlandse afkoms) en Maryse Commins (van Mauritius in die Indiese Oseaan). Hy studeer filosofie, Engelse letterkunde en geskiedenis aan La Trobe-universiteit, Melbourne, en Indiese geskiedenis en Bengaals aan die Universiteit van Melbourne (Ph.D., 1981, 'n studie van die Naxalite-opstand in Wes-Bengale). Tussen 1981 en 1983 was hy ’n intelligensiedeskundige in Canberra. Hy verlaat Canberra en verhuis na Sydney in 1984. Duyker is 'n bekroonde skrywer van werke oor Franse en Nederlandse ontdekkingsreisigers om die Australiese kus. Sy biografieë van Marc-Joseph Marion du Fresne, Daniel Solander, Julien Labillardière en François Péron sluit almal gedetailleerde weergawes van sy besoeke aan die Kaapkolonie in. In The Second Landing (1993), gee Duyker 'n oorsig van Nederlandse kunstenaars in Australië van 1881 tot op hede in sy essay 'The Dutch-Australian Artistic Heritage'.


Moksja (мокшень кяль, moksjen kjal) is lid van die Wolga-Finse subafdeling van die Oeraalse taalfamilie. Dit het sowat 500 000 sprekers en is die belangrikste taal in die westelike deel van Mordowië. Moksja is een van drie amptelike tale in Mordowië. Die ander twee is Erzja en Russies. Die naaste taal aan Moksja is Erzja, maar sprekers kan nie mekaar se taal verstaan nie. Daar is tans ses dialekte: Sentraal-, Wes-, Suidwes-, Noord-, Suidoos- en Suid-Moksja. Vanweë agglutinasie (sameklewing) kan woorde in Moksja taamlik lank wees. Die klem is altyd op die eerste lettergreep, maar is nie sterk nie en dit kan klink of alle lettergrepe ewe veel klem het. Dit word in die Cyrilliese alfabet geskryf, met ’n paar meer letters as Russies. "Ethnologue: Languages of the World, Seventeenth edition, Moksha" (in Engels). Ethnologue. Geargiveer vanaf die oorspronklike op 27 April 2020. Besoek op 20 Oktober 2015. [1] Encyclopedia Britannica Sien gerus Wikipedia se uitgawe in Moksja Die koerant Prawda in Moksja Moksja-Russiese gids Geargiveer 8 Maart 2010 op Wayback Machine Engels-Moksja-aanlynwoordeboek Geargiveer 18 September 2008 op Wayback Machine Hierdie artikel is vertaal vanuit die Engelse Wikipedia


Łódź (['wut͡ɕ] luister (hulp·inligting), Duits ook Lodz of Lodsch, 1940–1945: Litzmannstadt) is die derde grootste stad van Pole en die administratiewe sentrum van die gelyknamige woiwodskap. Die stad, wat sowat 120 kilometer suidwes van die hoofstad Warskou in die sentrum van die land geleë is, is die setel van 'n universiteit en die Nasionale Filmskool van Pole. Toe die destydse tsaristiese "Kongres-Pole" in 1820 besluit om van Łódź die sentrum van die Poolse tekstielbedryf te maak, was dit nog 'n klein markdorpie. Die stad is volgens die vereistes van die nywerheidsomwenteling aangelê en het vinnig tot 'n trekpleister vir duisende boere uit die omgewing asook beleggers uit Pole en die buiteland ontwikkel. Die opheffing van die doeanegrens tussen Pole en Rusland in 1850 het verdere stukrag aan Łódź se florerende nywerhede gegee. In die tweede helfte van die 19de eeu was Łódź reeds die belangrikste tekstielstad ter wêreld en 'n metropool met 'n kosmopolitiese karakter waarna soms as die "Manchester van Pole" verwys is. In die eerste helfte van die 20ste eeu het sake vir die tekstielbedryf begin versleg.


Die NG gemeente Oos-Londen is 'n gemeente van die Nederduitse Gereformeerde Kerk in die Oos-Kaapse stad met dieselfde naam. Anders as die twee ander hawestede van die destydse Kaapprovinsie, Kaapstad en Port Elizabeth, wat albei vir groot dele van hulle bestaan merendeels Engels was, maar nietemin 'n Afrikaanse hinterland gehad het, was Oos-Londen uit die staanspoor Engels in 'n grotendeels Engelse omgewing. Die stad het sy ontstaan te danke aan die oorloë met die Xhosas aan die Oosgrens. In 1855 is 'n militêre kamp aan die mond van die Buffelsrivier aangelê. Aan die einde van die militêre optrede is 'n aansienlike aantal Britse en Duitse soldate diep in die binneland gevestig om te dien as hulp as daar weer moeilikheid met die inboorlinge sou ontstaan. Aan die stigting en ontwikkeling van dié hinterland het Afrikaners weinig aandeel gehad. Die stad het daarom in 'n suiwer Britse rigting ontwikkel. In later jare het Afrikanerboere egter toenemend die oostelike deel van die destydse Kaapkolonie beset en toe droogtes en swaarkry kom, het sommige van die besitlose landelinge ook na Oos-Londen afgesak.


Karen Wessels is 'n Afrikaanse aktrise en sangeres. Sy is sedert 2005 deel van die musiekgroep Cutt Glas. Haar debuutalbum, Hoe Durf Jy?, is in 2007 uitgereik. As aktrise het sy die eenvrou-komedie Groet die Grotvrou op die planke gebring. Van die TV-komedies waarin sy gespeel het is Willie Esterhuizen se Hester en Ester Bester en Munisipaliteit van Gwarra Gwarra, en Casper de Vries se komedies Haak en Steek en die Casper Rasper Show. 2007: Hoe durf jy? Hoofmeisie, 2011 Wolwedans in die skemer, 2012 Agent 2000, 2014 as Alet Molly en Wors die Movie, 2013 as Hester Molly en Wors, 2009 tot 2011 Die 'grotvrou', Karen Wessels, Sarie se webwerf, besoek op 28 Maart 2010. Lys van Suid-Afrikaanse musikante Karen Wessels se amptelike webwerf My Land op YouTube Begeerte op YouTube Hierdie artikel is ’n saadjie. Voel vry om Wikipedia te help deur dit uit te brei.


Reggaeton is 'n relatief nuwe musiekstroming. Dit ontstaan in die jare negentigs van die twintigste eeu in die "underground" van veral Panama, Puerto Rico en die Dominikaanse Republiek. Die kunsvorm is deur reggae, dancehall, hiphop en tradisionele Puerto Ricaanse musiek beïnvloed. Reggaeton word gekenmerk deur 'n dwingende, maar herhalende ritme wat die "Dem Bow" genoem word. Die naam is 'n verwysing na die titel van 'n liedjie wat deur Shabba Ranks gesing is en wat die ritme populêr gemaak het. Hierdie artikel is ’n saadjie. Voel vry om Wikipedia te help deur dit uit te brei.


Orestes (Grieks: Ὀρέστης), uit die Argeïese Dinastie, was van 399 tot 396 v.C. koning van Masedonië. Hy was die seun van Archelaos I en het sy vermoorde pa opgevolg nadat dié se moordenaar, Krateros, die troon vir slegs vier dae bestyg het. Hy het drie jaar lank regeer saam met sy voog, Airopos II. Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Kwark is 'n soort heel vars kaas wat van aangesuurde gepasteuriseerde melk vervaardig word. Dit is 'n voorproduk van die hardekaasvervaardiging wat nog ontwater moet word voordat dit as kaas ryp kan word. Kwark is veral in Sentraal- en Oos-Europa 'n gewilde suiwelproduk wat onder meer as nagereg geniet of vir soet en pikante geregte gebruik word. Dit moenie met maas- of roomkaas verwar word nie. Die term "kwark" (Duits Quark) is in die Laat-Middelhoogduitse taalperiode as twarc, quarc en zwarg uit die Nedersorbiese Slawiese taal ontleen waar dit as twarog bekend staan (vergelyk Pools twaróg, Russies tworog en Tsjeggies tvaroh). Die vroegste Middelduitse bronne dateer uit die 14de eeu. Die Hongaarse túró is eweneens uit die Slawiese taalgebied oorgeneem. Die Beiers-Oostenrykse term Topfen kom reeds in 13de eeuse bronne voor en verwys moontlik na die potte (Duits Topf) wat vir die kaasvervaardiging gebruik is, of na die wit kaas se destydse kenmerkende ronde vorm. Die Romeinse skrywer Tacitus noem 'n soort gefermenteerde melk (Latyns lac concretum) as deel van die Germaanse voeding.


Chongqing (Chinees: 重庆市, pinyin: Chóngqìng, [ʈʂʰʊ̌ŋtɕʰîŋ]) is 'n stad in China en met 'n bevolking van 31 442 300 die grootste munisipaliteit ter wêreld. Chongqing is 'n munisipaliteit in Sentraal-China. Wikimedia Commons het meer media in die kategorie Chongqing. (zh) Amptelike webwerf van die Munisipaliteit Chongqing Hierdie artikel is ’n saadjie. Voel vry om Wikipedia te help deur dit uit te brei.


Avarua is die hoofstad en grootste stad van die Cookeilande, 'n selfregerende eilandnasie in vrye assosiasie met Nieu-Seeland in die Stille Oseaan en Oseanië. Die stad het 'n bevolking van 5 445 in 2006 gehad en lê op die eiland Rarotonga. Wikimedia Commons het meer media in die kategorie Avarua. Hierdie artikel is ’n saadjie. Voel vry om Wikipedia te help deur dit uit te brei.


Aleksander Brückner (* 29 Januarie 1856, † 24 Mei 1939) was 'n Poolse slawis, filoloog, leksikograaf en literatuurhistorikus. Hy word by die voorste slawiste van die laat 19de en vroeë 20ste eeu gereken en was die eerste geleerde wat volledige monografieë oor die Poolse taal- en kultuurgeskiedenis saamgestel het. Hy het meer as 1 500 titels gepubliseer en die 14de eeuse "Heiligkruis-preke" ontdek. Brückner is in Brzeżany, 'n Galisiese dorp in die Habsburgse Oostenryk, as seun van 'n Oostenryks-Pools gesin gebore. Hy het sy akademiese opleiding as student van Omelian Ohonovsky aan die Universiteit van Lemberg (L'viv), as student van Frank Miklošič aan die Universiteit van Wene en as student van Vatroslav Jagić aan die Berlynse Friedrich-Wilhelms-universiteit ontvang. Hy het aanvanklik aan die Universiteit van Lemberg gedoseer. In 1876 het hy sy doktoraat aan die Universiteit van Wene verwerf en twee jaar later met 'n werk oor Slawiese nedersettings rondom Maagdenburg (Die slawischen Aussiedlungen in der Altmark und im Magdeburgischen) gehabiliteer. Vanaf 1881 was hy dosent in Berlyn waar hy dekades lank (1881-1924) die leerstoel vir Slawiese filologie beklee het.


'n Masjien (of meganiese toestel) is 'n meganiese struktuur wat krag gebruik om kragte uit te oefen en beweging te beheer om 'n beoogde aksie uit te voer. Masjiene kan deur diere en mense aangedryf word, deur natuurkragte soos wind en water, en deur chemiese, termiese of elektriese krag, en bevat 'n stelsel van meganismes wat die aktuator-insette vorm om 'n spesifieke toepassing van uitsetkragte en beweging te bewerkstellig. Dit kan ook rekenaars en sensors insluit wat werkverrigting monitor en beweging beplan en word dikwels meganiese stelsels genoem. Filosowe uit die Renaissance het ses eenvoudige masjiene geïdentifiseer, wat die elementêre toerusting was wat 'n vrag in beweging gebring het, en die verhouding tussen die uitsetkrag en die insetkrag bereken, wat vandag bekend staan as meganiese voordeel. Moderne masjiene is komplekse stelsels wat bestaan uit strukturele elemente, meganismes en beheerkomponente en bevat koppelvlakke vir maklike gebruik. Voorbeelde hiervan is 'n wye verskeidenheid voertuie, soos motors, bote en vliegtuie, toerusting in die huis en kantoor, insluitend rekenaars, die bou van lugbehandelings- en waterhanteringstelsels, sowel as plaas masjinerie, masjiengereedskap en fabrieksautomatiseringstelsels en robotte.


Ahmet III (Ottomaanse Turks: احمد ثالث, moderne Turks: III.Ahmet; 30/31 Desember 1673 – 1 Julie 1736) was van 1703–1730 sultan van die Ottomaanse Ryk. Hy was die seun van sultan Mehmet IV en het die troon in 1703 bestyg nadat sy broer Mustafa II geabdikeer het. Hy het goeie betrekkinge met Frankryk aangeknoop, waarskynlik in die lig van Rusland se dreigende houding. Ná Swede se nederlaag in 1709 teen Rusland het hy beskerming aan koning Karel XII van Swede gebied. In 1710 het die koning sultan Ahmet oorreed om oorlog teen Rusland te verklaar en die Turke het die Russe verslaan. Die Ottomane se daaropvolgende oorwinnings het Ahmet in staat gestel om teen Moskou op te ruk en Rusland se mag te verbreek. Hy het egter nuus ontvang dat die ryk deur die Perse aangeval word en dit het sy aandag van Rusland afgetrek. Hy was toenemend ongewild weens sy uitspattigheid en op 20 September 1730 is hy in ’n opstand gedwing om te abdikeer. Sy broerskind Mahmoed I, die seun van Mustafa II, het hom opgevolg. Hy is ses jaar later oorlede. Hierdie artikel is vertaal vanuit die Engelse Wikipedia


iBookstore is 'n e-boekwinkel vir Apple se iBooks-toepassing wat op die iPad loop. Die e-winkel is sedert die bekendstelling van die iPad op 3 April 2010 slegs oop vir besigheid in die Verenigde State. Apple het planne om die diens later in die jaar 2010 in ander lande bekend te stel. Voor die bekendstelling van die iPad, het uitgewers Penguin Books, HarperCollins, Simon & Schuster, Macmillan Publishers en Hachette Book Group USA hulself verbind tot die vervaardiging van die inhoud van die iBookstore. Bykomende uitgewers is genooi om deel te neem op die dag van die produk se aankondiging, 27 Januarie 2010. Dit was eers aangekondig dat iBookstore eksklusief vir die iPad sou wees, maar later is bevestig dat iBookstore vir alle hardeware wat iPhone OS v4.0 hardloop, beskikbaar sal wees. Apple (2010-01-27). "Apple Launches iPad". Persberig. http://www.apple.com/pr/library/2010/01/27ipad.html. Besoek op 2010-01-27.  Apple. "iPad Available in US on April 3". Persberig. http://www.apple.com/pr/library/2010/03/05ipad.html. Besoek op 2010-03-05.  "iPad Features" (in Engels). Apple.


Tananas is 'n Suid-Afrikaanse jazz musiekgroep wat in 1987 gestig is. Die oorspronklike groepslede is die Mosambiekse Gito Baloi (bas en koor), Ian Herman (dromme en perkussie) en Steve Newman (akoestiese kitaar). Tananas vermeng klanke vanuit Afrika, Spanje, die Midde- en Verre Ooste wat hulle saamgevat in 'n tipe "township jive". Die groep het hul debuut in 'n kroeg in Johannesburg in 1987 gemaak. Hulle breek in 1993 op, maar het nog af en toe bymekaargekom vir optredes totdat Gito op 4 April 2004 in Johannesburg doodgeskiet is, terwyl hy op pad huis toe was na 'n opvoering in Pretoria. Die Tananas bestaan uit: Steve Newman, kitaar. Gito Baloi, bas en koor. Ian Herman, dromme en perkussie. Tananas – 1988 Spiral – 1990 Orchestra Mundo – 1994 Time – 1994 Unamunacua – 1996 The Collection – 1997 Seed – 1999 Alive in Jo'burg – 2001 Lys van Suid-Afrikaanse musiekgroepe "Tananas: Biography". VH1.com Urge Music Downloads (in Engels). All Media Guide, LLC. 2005. Geargiveer vanaf die oorspronklike op 14 Februarie 2009.


Jungle Book Shōnen Mowgli (ジャングルブック　少年モーグリ, Janguru Bukku Shōnen Mōguri?) is ’n anime-reeks wat gebaseer is op Rudyard Kipling se oorspronklike versameling kortverhale, The Jungle Book. Dit is in 1989 vir die eerste keer uitgesaai en strek oor 52 episodes. Die Japannese openings- en slottemaliedere, "GET UP ~Aio Shinjite~" en "Chikyuu no ko (地球の子- letterlik, Kind van die Aarde), word deur die Japannese sangers Toshiya Igarashi en Hashimoto Shiori gesing. Die Engelse openings- en slottemalied, "Look Up" en "A Child is Learning" word albei deur die Amerikaanse sangeres Suzi Marsh gesing. Hierdie Japannese anime-reeks is in Hindi oorgeklank en as The Jungle Book deur DD National tydens die vroeë 1990’s in Indië uitgesaai. Die Hindi-weergawe Jungle Jungle Baat Chali Haai (जंगल जंगल बात चली है) , is oorspronklike musiek deur Vishal Bharadwaj (met lirieke deur die liriekskrywer Gulzur), wat dit gedurende hierdie tydperk betreklik gewild gemaak het.


FC Eintracht Northeim is 'n sokkerklub uit Northeim in die deelstaat Neder-Sakse in Duitsland. Die klub is op 1 April 1992 gestig as 'n samesmelting tussen SuS Northeim (gestig in 1907), VfB Northeim (ook gestig in 1907) en Sultmershagener FC. Van die voorgangerklubs het SuS Northeim die grootste prestasie behaal toe dit die eerste rondte van die DFB-Pokal in 1964 gehaal het. Die span is eers na ekstra tyd met 1-0 deur Meidericher SV uitgeskakel. Die nuwe klub se beste prestasie was om 2de te eindig in die Verbandsliga Neder-Sakse Oos in 2008. Amptelike klubwerf Geargiveer 31 Augustus 2009 op Wayback Machine


Die NG gemeente Keurboom was 'n gemeente van die Nederduitse Gereformeerde Kerk in die Kaapstadse voorstad Claremont wat in 1968 van die NG gemeente Rondebosch afgestig het en sowat 22 jaar later weer by die moedergemeente ingelyf is. Die gemeente se ontstaan kan teruggevoer word tot amper 30 jaar voor sy afstigting toe daar tydens die dienstyd van ds. P. de V. Grobbelaar van Rondebosch 'n kerksaal in Claremont gebou is waar daar gereeld dienste gehou is. Claremont se kerksaal is gebou vir die doelmatiger huisvesting van die Sondagskool wat, soos die wyksbiduur, sedert 1937 in mnr. en mev. W. Uys (waarskynlik die ouers van die skilderes Ann Nosworthy) se huis gehou is. Een keer sou die kinders na Rondebosch vervoer word, maar die ouers het volgehou dat die kerkraad 'n perseel vir 'n saal moes koop. Veral br. F Duminy het hom in die kerkraad vir die saak beywer en in 1939 word daar 'n stuk grond teen £160 aangekoop, waarop daar oor twee jaar gebou sou word. Die saak word dus in Februarie 1941 weer aangeroer.


Die Ramotshere Moiloa Plaaslike Munisipaliteit (voorheen bekend as die Zeerust Plaaslike Munisipaliteit) is een van die plaaslike munisipaliteite in die Ngaka Modiri Molema-distriksmunisipaliteit in Noordwes, Suid-Afrika. Nedersettings in die munisipaliteit sluit in: Ikageleng Zeerust (setel) Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Moses Kotane Plaaslike Munisipaliteit is een van die plaaslike munisipaliteite in die Bojanala Platinum-distriksmunisipaliteit in Noordwes, Suid-Afrika. Nedersettings in die munisipaliteit sluit in: Mogwase (setel) Sun City Sandfontein Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Maphumulo Plaaslike Munisipaliteit is een van die Plaaslike Munisipaliteite in die iLembe-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Pretoria se voorstede is die areas waarin die stad Pretoria in Suid-Afrika opgedeel is. Pretoria bestaan uit 5 streke, naamlik die Oostelike, Noord-oostelike, Noord-westelike, Sentraal-westelike en Suidelike voorstede. Alphen Park Arcadia Ashlea Gardens Bailey's Muckleneuk Brooklyn, Pretoria Brummeria Colbyn Constantiapark Die Wilgers Eastwood Elarduspark Equestria Erasmuskloof Erasmusrand Faerie Glen Garsfontein Groenkloof Hatfield Hazelwood Hillcrest La Montagne Lukasrand Lydiana Lynnwood Lynnwood Glen Lynnwood Manor Lynnwood Park Lynnwoodrif Menlopark Menlyn Meyerspark Monument Park Mooikloof Moreletapark Muckleneuk Murrayfield Newlands Olympus Rietondale Rietvalleirand Riviera Shere Silver Lakes Six Fountains Sterrewag Sunnyside Trevenna Val de Grace Wapadrand Waterkloof Waterkloof Glen Waterkloofhoogte Waterkloofpark Waterkloofrif Willow Acres Landgoed Willow Glen Willow Park Manor Wingate Park Woodhill Woodlands Zwavelpoort Annlin Doornpoort Kameeldrift Magalieskruin Montanapark Roodeplaatdam Sinoville Zambezi Country Estate Hierdie area is ook bekend as Die Moot. Bellevue Bergtuin Booysens Capital Park Derdepoortpark Eastlynne Eersterust Ekklesia Gezina Jan Niemand Park Kilnerpark Koedoespoort Lindopark Mamelodi Môregloed Nelmapius Pretoria Tuine Queenswood Rietfontein Rietondale Riviera Silverton Villieria Waltloo Waverley Weavind Park Wonderboom-Suid Akasia Amandasig Chantelle Karenpark Pretoria-Noord Phillip Nel Park Rosslyn Orchards Theresapark Wolmer Atteridgeville Danville Daspoort Elandspoort Eloffsdal Hermanstad Kwaggasrand Kirkney Les Marais Lotus Gardens Lotus Gardens uitb.


Die Ventersdorp Plaaslike Munisipaliteit was een van die plaaslike munisipaliteite in die Dr. Kenneth Kaunda-distriksmunisipaliteit in Noordwes, Suid-Afrika. Dit het in 2016 versmelt met Tlokwe (Potchefstroom) om die JB Marks Plaaslike Munisipaliteit te vorm. Nedersettings in die munisipaliteit sluit in: Tshing Ventersdorp


Roberto Baggio (gebore 18 Februarie 1967 in Caldogno) is 'n voormalige Italiaanse professionele sokkerspeler. Hy was 'n aanvaller met 'n uitstekende trap-tegniek. Tydens die FIFA Sokker-Wêreldbekertoernooi in 1994 verloor hy die toernooi vir sy land nadat hy die laaste strafskop in die eindstryd mis. Vir die Italiaanse nasionale sokkerspan: Roberto Baggio. 2004. p. 49-59. http://www.national-football-teams.com/v2/player.php?id=14682 http://www.rsssf.com/miscellaneous/rbaggio-intlg.html Roberto Baggio se amptelike webtuiste Geargiveer 11 Mei 2011 op Wayback Machine Roberto Baggio se Afrikaanse webtuiste http://www.pro-paul.net/baggio Geargiveer 6 Julie 2006 op Wayback Machine Bewonderaarswerf vir Roberto Baggio (Engels) en (Sjinees) Hierdie artikel is ’n saadjie. Voel vry om Wikipedia te help deur dit uit te brei.


Poensjak Djaia of Carstenszpiramide (Indonesies: Puncak Jaya) is 'n berg in die Soedirmangebergte in die wes-sentrale hooglande van Papoea-provinsie, Indonesië (in die Poensjak Djaia-regentskap). Ander name daarvoor sluit in Nemangkawhi in die Amoengkal-taal, Ngga Poeloe en Goenoeng Soekarno. Met 'n hoogte van 4 884 m bo seevlak is Poensjak Djaia die hoogste berg in Indonesië, die hoogste op die eiland Nieu-Guinee (wat die Indonesiese Papoea-provinsies en Papoea-Nieu-Guinee omvat), die hoogste van Oseanië, en die 5de hoogste berg in die Suidoos-Asiese geopolitieke streek. Dit is ook die hoogste punt tussen die Himalajas en die Andes, en die hoogste eilandpiek ter wêreld. Sekere bronne gee Wilhelmberg van 4 509 m aan as die hoogste bergpiek in Oseanië, deurdat Indonesië as deel van (Suidoos-) Asië beskou word. Die hooglande om die piek was reeds voor Europese kontak 'n bewoonde gebied, en die piek was in Amoengkal bekend as Nemangkawhi. Poensjak Djaia is "Carstenszpiramide" genoem na die Nederlandse ontdekkingsreisiger Jan Carstensz wat op 'n helder dag in 1623 die bergpiek se gletsers vir die eerste keer bemerk het.


Charl Schwartzel (gebore 31 Augustus 1984) is 'n Suid-Afrikaanse professionele gholfspeler. Hy verwerf bekendheid nadat hy in 2011 die Meesterstoernooi gewen het. Schwartzel speel sedert sy tienerjare in die Europese PGA- en Sonskyntoere. Hy hou sedert 2011 'n "PGA Tour" kaart. Hierdie artikel is ’n saadjie. Voel vry om Wikipedia te help deur dit uit te brei.


Siligo is 'n dorp en munisipaliteit in die Italiaanse provinsie Sassari (administratiewe gewes Sardinië) met 'n bevolking van 863 in 2018. Hierdie artikel is ’n saadjie. Voel vry om Wikipedia te help deur dit uit te brei.


In die middel-1980’s het Greg McEwan Voice of Destruction (V.O.D.) gestig. Francois Breytenbach en Paul André Blom van die groep Moral Decay, wat in 1986 gestig is, en Uncle Vinnie (1989), tesame met Diccon Harper van Phoenix (Darkfiend 2009), het in 1989 by V.O.D. aangesluit. Hulle het demonstratiewe opnames (demo’s) soos The seventh (1990), Black cathedral (1992), The death of Africa (1993), en Finale dead (1994) vrygestel. Black cathedral het in 1994 nommer een op die Sweedse Heavy Metal-trefferlys bereik. In 1995 het V.O.D. na Londen verhuis en in 1996 die album Bloedrivier opgeneem. Bloedrivier het 'n paar liedjies van die vorige jaar se midlengte-opname (EP) ingesluit, onder andere J.M.S.P.. Volgens F.B. Blom (2010) was dit die eerste Afrikaanse opname in hierdie genre. 'n Europese toer in samewerking met In the Woods en Katatonia het gevolg op die uitreiking van Bloedrivier, en die snit Religion het nommer 4 op MTV Duitsland se Most Requested Heavy Metal Videos gehaal.


Katakombes is mensgemaakte ondergrondse grotte, gewelwe of tonnels wat in antieke tye vir begrafnisdoeleindes gebruik is. In sekere gevalle is katakombes in later periodes ook aangelê om die beendere van mense te herbegrawe nadat ouer massagrafte of begraafplase weens onhigiëniese toestande opgegrawe is. Oorspronklik is katakombes ook as geheime vergader- en skuilplekke van vroeg-Romeinse Christene tydens die groot vervolgings van die 3de eeu beskou. Hierdie hipotese is egter nie deur argeologiese navorsing bevestig nie. Die grootste katakombes – soos dié van Rome en Parys – strek oor enkele kilometers. Die etimologie van die term katakombe is onseker. Volgens een teorie is dit afgelei van die Romeinse ad catacumbas, 'n gebiedsnaam vir 'n tufsteengroef aan die Via Appia naby die kerk San Sebastiano fuori le mura. Die naam is moontlik 'n samestelling van die Griekse κατά kata "na benede" en τύμβος tymbos "graf" waarby die oorspronklike gelatiniseerde vorm cata tumbas later na catacumbae verander is. Die term het aanvanklik slegs na die katakombes van Rome verwys, maar in 1836 is die betekenis ook na ander ondergrondse begraafplase uitgebrei soos byvoorbeeld die 18de eeuse katakombes van Parys.


'n Heiau is 'n Hawaise tempel. Die Hawaiers het tempels vir 'n wye spektrum doeleindes opgerig - om siekes te genees (heiau hōʻola), die eerste vrugte of eerste vangs te offer, om vir reën te bid of om die reën te laat ophou, om die bevolkingsgroei te verhoog, om vir die liggaamlike welsyn van die volk te bid, om goddelike seën vir lang seereise te ontvang, of om vir vrede of oorwinning in die stryd teen vyande (luakini) te bid. Die laasgenoemde kategorie tempels was die enigste wat met 'n menseoffer ingewy is. Heiau is na gelang van hul doeleinde en ligging in 'n verskeidenheid boustyle opgerig. Met die amptelike einde van die inheemse Hawaise godsdiens in 1819 is baie tempels opsetlik vernietig, terwyl ander in verval geraak het. Intussen is 'n aantal heiau volledig gerestoureer. Samuel Kamakau: The Works of the People of Old, bl. 129-134


Fietsry Suid-Afrika (Engels: Cycling South Africa afgekort as CSA) is die Nasionale Federasie wat alle dissiplines van fietsry in Suid-Afrika beheer en reguleer. FSA is geaffilieer by die UCI en ook by die Afrikafietsrykonfederasie: Confederation Africaine de Cyclisme (CAC). FSA beheer die volgende vyf dissiplines naamlik: Padfiets Baanfiets Bergfiets BMX Parafietsry Die Suid-Afrikaanse Fietsryvereniging is in 1892 gestig en op 9 September 1893 was die eerste Suid-Afrikaanse Kampioenskap gehou. Die FSA het aangesluit by die International Cycling Association in 1894. In 1905 het die S.A. Fietsryvereniging en S.A. Atletiekvereniging saamgesmelt en vir 53 jaar lank saam die twee sporte bedryf. Gedurende 1958 het die twee sporte elkeen sy eie pad gevolg en is die Suid-Afrikaanse Fietsryfederasie gestig en het ook geaffilieer by UCI. FSA se hoofkantoor is in Kaapstad. Die FSA moet toesien dat die nasionale kampioenskappe vir elke dissipline jaarliks plaasvind, dat die nasionale spanne aangewys word soos en wanneer nodig, dat die nasionale truie ontwerp word en dat elke provinsie (affiliaat) se huis in orde is. FSA het die alleenreg op die Nasionale fietsrytitels.


Pieter Jeremias Blignaut, ook wel P.J. Blignaut, (Paarl, 26 Junie 1841 – Bloemfontein, 1 November 1909) was 'n Suid-Afrikaanse politikus, staatsamptenaar, Staatsekretaris van die Oranje-Vrystaat (1879-1902) en het twee keer waargeneem as Staatspresident, eers na die dood van Staatspresident Brand (1888-1889) en weer na die bedanking van Staatspresident Reitz (1895-1896). Na die einde van die Tweede Vryheidsoorlog het Blignaut gedien as lid van beide die Wetgewende Raad en die Wetgewende Vergadering van die Oranjerivierkolonie. Hy was ook lid van verskeie staatskommissies. Blignaut was deel van 'n ou Kaapse familie, die seun van Johannes Jeremias Cornelis Blignaut en Johanna Emerentia de Villiers. Hy is na sy oupa, Pieter Jeremias Blignaut, 'n inwonen van Stellenbosch wie op 25 Oktober 1801 met Maria Dorothea de Villiers getroud is, vernoem. Blignaut is self twee keer getroud. Die eerste keer was met Caroline Erskine in 1850. Toe sy op 11 Februarie 1883 oorlede is het hy met C.J. Steyn, suster van Staatspresident Steyn getrou. Uit sy twee huwelike is ses kinders gebore.


Die NG gemeente Observatory is 'n gemeente van die Nederduitse Gereformeerde Kerk in Kaapstad se gelyknamige voorstad. Die eerste dienste in verband met die NG gemeente Kaapstad se werk in die voorstad Observatory is in die Taunton-saal deur eerw. B. Pienaar in Augustus 1903 gehou. Dit was ’n klein begin, maar die aantal aanbidders het so snel vermeerder dat reeds in 1905 daaraan gedink is om ’n gemeente te stig. Die Ringskommissie het egter, nadat hy ondersoek ingestel het, gemeen dat die tyd daarvoor nog nie aangebreek het nie. Intussen het die kerkraad van die moedergemeente Kaapstad besluit om ’n doelmatiger gebou vir godsdiensoefeninge daar te stel. So is die NG kerksaal, wat tot en met die bou van die nuwe kerk as kerkgebou sou dien, in 1905 ingewy. Eerw. B. Barnard, wat met seën gearbei en veel gedoen het om die plaaslike gemeente op te bou, is op 9 Oktober 1906 vervang deur ds. G.J. du Plessis, wat as agtste (met ander woorde een van agt, nie die agtste agtereenvolgens nie) die wyk Observatory as vaste werkkring gehad het.


Syfers vir die 15 hoof-sterfteoorsake van die algehele Amerikaanse bevolking is hoër onder mans as onder vroue. Mans sterf gemiddeld bykans sewe jaar vroeër as vroue. Mans is ook meer vatbaar vir kroniese siektes en troumatiese breinbeserings; of om van verworwe immuniteitsgebreksindroom (vigs) om te kom. Mans is geneig om minder oefening in te kry en om oor die algemeen oorgewig te wees. Hulle sal ook nie sommige aanvullingsmiddels, soos vitamiene, inneem nie en skenk ook minder aandag aan hul gesondheid as vroue. Die rede wat soms aangevoer word, is dat mans “toegelaat” word om oorgewig te wees. Die media kan ’n bonkige man steeds as manlik en selfs aantreklik voorstel. Die gedrag en groter gesondheidsbewustheid wat deur vroue geopenbaar word, geskied weens die klem wat die samelewing op voorkoms en ’n slanke lyf van vroue plaas. Indien 'n vrou oorgewig is word sy deur die Westerse samelewing as minder vroulik gesien. Om hierdie rede sal vroue probeer om gesonder te leef en hulself te versorg. Hoewel hoogs debatteerbaar, glo wetenskaplikes dat gedrag die belangrikste faktor is wat gesondheid beïnvloed en dat gedragsveranderinge die doeltreffendste manier is om siektes te voorkom.


Die term Beleg van Leningrad (Russies блокада Ленинграда) verwys na die beleg van die tweede grootste stad van die Sowjetunie, die huidige Sint Petersburg, deur die Duitse weermag en Finse troepe gedurende die Tweede Wêreldoorlog. Die beleg het op 8 September 1941 begin, toe 2,5 miljoen inwoners (onder wie 400 000 kinders) sonder kos- en brandstofvoorrade in die stad vasgevang was, en het voortgeduur tot 27 Januarie 1944. Volgens beramings het meer as 1,1 miljoen Leningraders van honger en koue gesterf. Die beleg was nie daarop gemik om die stad in te neem nie, maar om sy bevolking stelselmatig van honger te laat sterf. Dit word by die afskuwelikste oorlogsmisdade gereken wat deur die Duitse weermag tydens die oorlog teen die Sowjetunie gepleeg is. Die inname van Leningrad was een van drie strategiese doelwitte van die Duitse Operasie Barbarossa, die kodewoord vir die aanval op Sowjet-Rusland, en die militêre hoofdoelwit van die Duitse Heeresgruppe Nord ("Leërgroep Noord"). Hierdie strategie is aangemoedig deur Leningrad se politieke status as voormalige hoofstad van Rusland en as simboliese hoofstad van die Russiese Rewolusie in 1917, sy militêre betekenis as een van die hoofbasisse van die Sowjet-Russiese Oosseevloot en sy belangrikheid as nywerheidstad wat 'n groot aantal wapenfabrieke gehuisves het.


.ht is die Internettopvlakdomein vir Hongarye. Lys van Internettopvlakdomeine IANA se whois-inligting vir .hu


.pt is die Internettopvlakdomein vir Portugal. Lys van Internettopvlakdomeine IANA se whois-inligting vir .pt


Vriende van Afrikaans is 'n nie-winsgewende organisasie wat in 1993 op Stellenbosch gestig is deur 'n groep mense onder leiding van wyle prof. Johan Combrink (1939 - 1999) om te werk vir die beskerming en behoud van Afrikaans in al sy vorme. Omdat 'n taal se bestaansreg gesetel is in sy sprekers, dien die Vriende van Afrikaans al sy sprekers en hulle ryk kultuurerfenis. Hierdie organisasie het reeds met die hulp van lede 'n CD met Afrikaanse musiek (Ou Vriende), die Kuberwoordeboek (rekenaarterme), die komposisie van die eerste Afrikaanse simfonie (die Sinfonia africana van Hendrik Hofmeyr) en die Pieter van der Westhuizen Huldigingsbundel (koorwerke met bladmusiek) op sy kerfstok. Die organisasie publiseer die nuusbrief getiteld Doendinge vir Afrikaans. Gideon Joubert, 'n bestuurslid van die Vriende van Afrikaans. VVA Geargiveer 10 Julie 2017 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Niel van der Watt (gebore Gerhardus Daniel van der Watt, op 28 Desember 1962 in Pretoria) is 'n Suid-Afrikaanse komponis. Hy is bekend vir sy koorwerke en kamermusiek. Van der Watt het in Pietersburg grootgeword en daar in 1980 gematrikuleer. Daarna is hy na die Universiteit van Pretoria waar hy die grade BA.Ed (Mus), B.Mus (Hons) (albei cum laude) en M.Mus in komposisie verkry het. In 1997 het hy sy doktorsgraad in Musikologie aan die Universiteit van Suid-Afrika voltooi met 'n tesis oor die lewe en werk van die Britse komponis, Gerald Finzi. Na sy diensplig in die Suid-Afrikaanse Weermag het hy aangesluit by die personeel van Pretoria Boys High as Engels-onderwyser, waar hy tans die Departementshoof van Musiek is en ook die dirigent van die skool se orkes. Hy spandeer baie van sy tyd aan komposisie. Van der Watt het ook reeds 'n hele aantal tradisionele Afrika-musiek vir koor verwerk en hy het ook verskeie Afrikaanse gedigte van digters soos Antjie Krog en N.P. van Wyk Louw getoonset.


.pk is die Internettopvlakdomein vir Pakistan. Lys van Internettopvlakdomeine IANA se whois-inligting vir .pk


Die Waarheid-en-versoeningskommissie (WVK) was 'n tipe hof wat gepoog het om geregtigheid na die afskaffing van apartheid in Suid-Afrika te herstel. Getuies wat as slagoffers van growwe menseregteskendings geïdentifiseer is, is uitgenooi om verslag oor hulle ervarings te doen. Sommige hiervan is as openbare verhore aangebied. Die oortreders kon ook getuienis lewer en aansoek doen vir amnestie teen siviele en strafregtelike vervolging. Die WVK is deur baie beskou as 'n kritieke deel van die oorgang na 'n volle en vry demokrasie in Suid-Afrika. Ondanks foute. word die WVK oor die algemeen (maar nie universeel nie) as 'n sukses gesien. Die Instituut vir Geregtigheid en Versoening is in 2000 gestig as die opvolger van die WVK. Persone wat vir amnestie in aanmerking wou kom moes: Die volle waarheid oor hulle misdrywe vertel; Hul misdade moes polities gemotiveerd gewees het, en ook proporsioneel tot die politieke doel (daar moes 'n redelike verhouding wees tussen die ernstigheid van die oortreding en die nagestrewe van 'n politieke doel).


Christoffel van Beiere (26 Februarie 1416 – 5 of 6 Januarie 1448) was koning van Denemarke, Noorweë en Swede. Christoffel was die seun van hertog Johan van Palts-Neumarkt en Katharina Vratislava, suster van Erik van Pommere. Hertog Johan was die seun van koning Ruprecht van Duitsland. In 1445 is Christoffel in Kopenhagen getroud met Dorothea van Brandenburg. Koning Erik van Pommere is in 1439 afgesit as koning van Denemarke en Swede. As sy nefie is Christoffel, wat taamlik onbekend was met Skandinawiese toestande, gekies as sy oom se opvolger, eers as regent van 1439 af, en op 9 April 1440 is hy gekies as koning van Denemarke. Hy was veronderstel om ’n blote marionet te wees, maar het tog daarin geslaag om ’n mate van persoonlike beheer te handhaaf. In die algemeen kan sy bewind gesien word as die begin van ’n lang tydperk van balans tussen koninklike mag en die adel wat tot in 1660 geduur het. Hy is in 1441 as koning van Sweden gekies en in 1442 as koning van Noorweë. Aan die begin van sy bewind het Christoffel ’n rebellie deur boere onderdruk waarin duisende rebelle dood is.


Randall Charles Wicomb (* 30 Januarie 1949; † 27 Desember 2015) was 'n Afrikaanse sanger en driemalige wenner van die ATKV se Crescendo-sangkompetisie (1975, 1976 en 1977). Hy voltooi sy skoolloopbaan aan die Hoërskool Jan van Riebeeck in Kaapstad. Na skool doen hy militêre opleiding in die Valskermbataljon. Hy behaal die graad B.Sc Honneurs (Ekologie) aan die Universiteit van Stellenbosch, waarna hy kortstondig klasgee aan die Hoërskool Durbanville en Paul Roos Gimnasium op Stellenbosch. Hierna bekwaam hy homself as kopersmid by Pieter van Dijk se ateljees in Kaapstad waarna hy volwaardige kopersmidwerk as kuns en opdragwerk beoefen. Hy was ook 'n ywerige antieke glasbottel-/artefakteversamelaar en het ook metaalverklikkeropsporing as stokperdjie beoefen. Uit sy huwelik met Koba is drie kinders gebore en sy en die drie kinders Pierre-Henri, Saskia en Kobâ het as hele gesin gesamentlik of indiwidueel saam met hom opgetree. Hy is in 2013 met prostaatkanker gediagnoseer. Sy lewensverhaal, getiteld "Kleur – my lewe, my lied", is deur die bekende Pretoriase uroloog, dokter Amos van der Merwe, geskryf. Op 27 Desember 2015, as gevolg van die kanker, sterf Randall Wicomb omstreeks 03:45 in sy huis te Stellenbosch.


Lucky Philip Dube (3 Augustus 1964 – 18 Oktober 2007) was 'n Suid-Afrikaanse reggae-musikant. Hy het oor 25 jaar 22 albums in Zulu, Engels en Afrikaans opgeneem en was Suid-Afrika se grootste reggae-verkoper. Hy is op die aand van 18 Oktober 2007 in Rosettenville, 'n voorstad van Johannesburg, vermoor. Dube is op 3 Mei 2008 tydens die 14de Suid-Afrikaanse Musiektoekennings vereer vir 'n leeftyd se bydrae tot plaaslike musiek. Help My Krap (1986) Lengane Ngeyethu (1981) Kudala Ngikuncenga (1982) Kukuwe (1983) Abathakathi (1984) Ngikwethembe Na? (1985) Umadakeni (1987) Rastas Never Die (1984) Think About The Children (1985) Slave (1987) Together As One (1988) Prisoner (1989) Captured Live (1990) House of Exile (1991) Victims (1993) Trinity (1995) Serious Reggae Business (1996) Tax man (1997) The Way It Is (1999) The Rough Guide To Lucky Dube (compilation) (2001)


'n Voorouer is 'n persoon waarvan iemand afstam. Om presies te wees, waarvan 'n persoon 34 geslagte terug van afstam. In die breër sin van die woord noem mense dikwels almal voor 3 generasies terug alreeds "voorouers". Dit kom ook voor dat mense na "voorouers" verwys as diegene wat wel 100, 1000 of meer geslagte terug geleef het. Dit sal dan meestal nie meer op 'n individu betrekking hê nie, maar eerder op ’n ras, volk, soort of 'n ander bloedverwante groep mense of diere. Sleutel: Geslag 66 tot en met 129 = Geslag 2 tot en met 65 met 'aarts' daarvoor. Geslag 130 tot en met 257 = Geslag 2 tot en met 129 met 'opper' daarvoor. Geslag 258 tot en met 513 = Geslag 2 tot en met 257 met 'hoog' daarvoor. Geslag 513 is volgens die skema hoogopperaartsvooredelstamoudbetoorgrootouer . Die voorvoegsel 'bet' in betoorgrootmoeder en betoorgrootvader beteken beter, meer. (Vergelyk beter) * Etymologisch woordenboek, Jan de Vries & F. de Tollenaere, Utrecht: Het Spectrum, 2004, 23e druk, ISBN 90-2749-199-2


Die Pruise (afgelei van die Pruisiese Prūsai, dikwels ook Ou Pruise genoem) was 'n Baltiese volkstam wat sy naam aan die geografiese gebied Pruise gegee het. Die twaalf Pruisiese stamme het in die 13de eeu 'n gebied bewoon wat vanaf die Weichsel-rivier in die weste tot by die Persante- en Minija-riviere in die ooste gestrek het. In die bronstydperk het die Pruisiese stamgebied oor 'n groter oppervlakte gestrek as die latere staat en provinsies Pruise. Argeologiese opgrawings toon dat die Oud-Pruisiese kerngebiede vanaf die laat jongsteentydperk tot in die middeleeue permanent bewoon was, behalwe vir die Weichsel-gebied waar Germaanse stamme hulle 'n tyd lank gevestig het. Sekere Pruisiese stamgebiede is in die 13de eeu - ná die veroweringsveldtogte van Boleslaw I - reeds deur 'n gemengde Balties-Slawiese bevolking bewoon. Uiteindelik moes die Pruise voor die Duitse Orde swig en is vervolgens deur Duitse asook Poolse setlaars geassimileer. Hul taal, Oud-Pruisies, is vanaf die 17de eeu nie meer as omgangstaal gebruik nie en het volledig uitgesterf. Dit is op grondslag van gebrekkige historiese oorlewerings gedeeltelik gerekonstrueer.


Die Encyclopedia Lituanica is 'n Engelstalige ensiklopedie in ses boekdele met meer as 3 600 bladsye oor Litaue en Litause onderwerpe. Dit is tussen 1970 en 1978 deur Litause emigrante, wat hul tuisland ná die einde van die Tweede Wêreldoorlog verlaat het, in Boston, Massachusetts uitgegee. Hierdie ensiklopedie is tot vandag toe die omvattendste werk oor Litaue wat in Engels gepubliseer is. Die redakteurs van Encylopedia Lituanica het al vroeër, tussen 1953 en 1966, Lietuvių enciklopedija, 'n algemene Litause ensiklopedie in 35 boekdele, saamgestel. Later is nog twee bykomende boekdele met bywerkings en aanvullings gepubliseer. Die 37ste en laaste boekdeel het in 1985 verskyn. Die versameling van inligting is deur die feit bemoeilik dat die meeste bronne en naslaanwerke destyds agter die ystergordyn in die Sowjetunie bewaar is en soedoende vir die redakteurs nie toeganklik was nie. Baie van die Encyclopedia Lituanica se inskrywings baseer op ouer artikels in die Lietuvių enciklopedija. Sowat twee vyfdes van dié ensiklopedie se inhoud behandel Litause onderwerpe. Die artikels is sodoende eers in Litaus saamgestel en later na Engels vertaal. Resensente het die hoë gehalte van die vertalings in 'n wetenskaplike tydskrif bevestig.


Francois Du Toit "Mannetjies" Roux (gebore 12 April 1939) is 'n voormalige Suid-Afrikaanse rugbyspeler. Hy het in 27 toetse gespeel, 6 keer as vleuel en 21 keer as senter, waartydens hy 6 drieë gedruk het. Mannetjies het in 1959 saam met die Junior Springbokke na Argentinië getoer. Hy het in 1960 die eerste keer vir die Springbokke gespeel teen Wallis op Cardiff Arms Park. In 1962 speel hy in drie toetse teen die Britse Leeus in Suid-Afrika. Hy sal altyd onthou word vir sy wettige duikslag op die Leeu, Richard Sharp; hy het Sharp se wangbeen gebreek in die proses. Mannetjies sal altyd onthou word vir die insident in die 1969/70 "betogertoer" na die Britse Eilande toe hy 'n betoger met die bal gegooi het. Hy was ook deel van die Springbokspan in 1970 wat die All Blacks 3-1 getroef het. In 1970 het hy die Griekwaland-Wes span aangevoer wat die Curriebeker, teen alle verwagtinge, gewen het teen Noord-Transvaal. Ian Kirkpatrick was Griekwaland se afrigter en sy wedstrydplan vir die eindstryd was eenvoudig: "wanneer Mannetjies die bal kry, moet die ander veertien net by hom uitkom.


Bradford (uitgespreek /ˈbrædfəd/) is 'n stad in noordelike Engeland met 'n bevolking van met sowat 293 000 inwoners. Bradford het ook die tweede grootste persentasie Moslems in die Verenigde Koninkryk (16% volgens die 2001-sensus). Skopje, Noord-Masedonië, sedert 1963 Roubaix, Frankryk, sedert 1969 Verviers, België, sedert 1970 Mönchengladbach, Duitsland, sedert 1971 Galway, Ierland, sedert 1987 Mirpur, Azad Kashmir, Pakistan, sedert 1998 Hierdie artikel is ’n saadjie. Voel vry om Wikipedia te help deur dit uit te brei.


Erzja (эрзянь кель, erzjan kel) word deur sowat 500 000 mense gepraat in die noordelike, oostelike en noordwestelike dele van die Republiek van Mordowië en die aangrensende gebiede Nizjni Nowgorod, Tsjoewasjië, Penza, Samara, Saratof, Orenburg, Oeljanofsk, Tartarstan en Basjkortostan in Rusland. Sprekers kan ook gevind word in Armenië, Estland, Kasakstan en ander nuwe onafhanklike state in Sentraal-Asië. Erzja word tans in die Cyrilliese alfabet geskryf sonder enige aanpassings aan die Russiese weergawe. In Mordowië is Erzja saam met Russies en Moksja ’n amptelike taal. Die taal behoort tot die Mordwiens tak van die Fins-Wolgaïese tale, ’n subtak van die Oeraalse tale. Dit is nou verwant aan Moksja. Die moderne Erzja-alfabet is dieselfde as vir Russies: "Ethnologue: Languages of the World, Seventeenth edition, Erzya" (in Engels). Ethnologue. Geargiveer vanaf die oorspronklike op 9 Junie 2020. Besoek op 19 Oktober 2015. A.I. Bryzhinskiy, O.V. Pashutina, Ye.I. Chernov. Писатели Мордовии Биобиблиографический справочник. Saransk: Mordovskoye Knizhnoye Izdatelystvo, 2001. ISBN 5-7595-1386-9. Vasilij D'omin. Сюконян тенк... Эрзянь писательде ёвтнемат.


Mari (марий йылме, marij jəlme) behoort tot die Fins-Oegriese tak van die Oeraalse tale. Dit word hoofsaaklik gepraat in Mari El in Rusland asook in die deel aan die Wjatka-rivier en ooswaarts tot by die Oeralgebergte. Marisprekers kom ook in Tartarstan, Oedmoertië en Perm voor. Mari het vandag ’n standaardvorm met twee variante, (Heuwel- en Grasland-Mari, of Wes- en Oos-Mari). Dit word met ’n vorm van die Cyrilliese alfabet geskryf en is saam met Russies ’n amptelike taal van Mari El. "Ethnologue: Languages of the World, Seventeenth edition, Mari" (in Engels). Ethnologue. Geargiveer vanaf die oorspronklike op 19 Junie 2019. Besoek op 20 Oktober 2015. Wikiwoordeboek het 'n inskrywing vir Mari. Grasland-Mari-grammatika Geargiveer 7 Februarie 2010 op Wayback Machine ’n Grasland-Mari-Engels-Duits-Esties-woordeboek Geargiveer 8 Oktober 2010 op Wayback Machine ’n Kort Grasland-Mari-woordelys Geargiveer 4 November 2005 op Wayback Machine Grasland-Mari-Russies-Japannees-woordeboek Die Mari-koerant "Mari El" Geargiveer 12 Desember 2009 op Wayback Machine Mari El OnLine (Webportaal in Russies en Mari) Mari-staatsuniversiteit se departement Mari Geargiveer 13 Mei 2007 op Wayback Machine (in Russies).


David Villa Sánchez (gebore op 3 Desember 1981 in Tuilla (Langreo)) is 'n Spaanse sokkerspeler. Hy speel sedert 2014 as aanvaller by New York City FC. Sy bynaam is El Guaje, wat Die Joggie beteken in Asturies. Vir die Spaanse nasionale sokkerspan: "FIFA World Cup South Africa 2010: List of Players" (PDF) (in Engels). Fédération Internationale de Football Association (FIFA). 4 Junie 2010. p. 29. Geargiveer (PDF) vanaf die oorspronklike op 17 Mei 2020. Besoek op 13 September 2013. "David Villa" (in Azerbeidjans). UEFA. Geargiveer vanaf die oorspronklike op 17 Februarie 2020. Besoek op 19 Junie 2010. "Biography for David Villa" (in Engels). Geargiveer vanaf die oorspronklike op 29 November 2017. http://www.national-football-teams.com/v2/player.php?id=10429 Hierdie artikel is ’n saadjie. Voel vry om Wikipedia te help deur dit uit te brei.


Die Eerste Liga is op één na die hoogste sokkerkompetisie in Nederland wat deur die KNVB georganiseer word. Dit is die laagste liga waar betaalde sokker gespeel word. Die kompetisie heet amptelik die Jupiler League, vernoem na die hoofborg, Jupiler. Die wenner van die eerste liga word elke jaar na die Ereliga gepromoveer. Die beste spanne speel steeds ses wedstryde ("Periodekampioen") en die hoog geëindigde spanne plaas hulle vir die Nacompetitie, waar hulle teen Ereligaspanne moet speel vir 'n plek in die Ereliga. Die klub wat twintigste eindig, sal na die Tweede Liga relegeer. Sedert seisoen 2013-'14 speel daar ook drie jeugspanne van Ereligaklubs in die Eerste Liga. In 2020 is as gevolg van die wêreldwye Covid-19-pandemie geen kampioen gekroon nie. Hierdie klubs speel in seisoen 2021-'22 in die Eerste Liga: ADO Den Haag Jong Ajax Almere City FC Jong AZ FC Den Bosch FC Dordrecht FC Eindhoven Emmen Excelsior De Graafschap Helmond Sport MVV NAC Jong PSV Roda JC Telstar FC Oss Jong FC Utrecht FC Volendam VVV-Venlo


Die Jabulani was die amptelike sokkerbal vir die FIFA Sokker-Wêreldbekertoernooi in 2010. Die Jabulani is op 4 Desember 2009 in Kaapstad bekendgestel. Die bal is deur die Loughborough Universiteit in die Verenigde Koninkryk ontwerp en deur Adidas vervaardig. 'n Goud gekleurde weergawe van die Jabulani, die Jo'bulani, is tydens die eindstryd gebruik. Die woord "jabulani" beteken "jubel" of "om fees te vier" in Zoeloe. Adidas het die bal elf kleure geverf wat die elf ampstale van Suid-Afrika verteenwoordig. Voor die aanvang van die wêreldbeker is daar reeds vanuit verskeie land kritiek teen die bal ontvang. Volgens verskeie spelers raak die bal onstabiel teen hoë snelhede en trek hoog as dit na die doelboks geskop word. 'n Wetenskaplike in vloeistofdinamika by NASA het na toetse die probleem bevestig. FIFA het gesê dat hulle na die wêreldbeker verdere ondersoek sal instel. Zarda, Brett (5 Junie 2010). "The Science Behind Jabulani, Adidas's 2010 World Cup Soccer Ball" (in Engels). Popsci.com. Geargiveer vanaf die oorspronklike op 9 Oktober 2019. Besoek op 17 Junie 2010.


Solomon kaDinuzulu (1891–1933) was die Zoeloenasie se koning vanaf 1913 tot en met sy dood op 4 Maart 1933 by Kambi. kaDinuzulu is op die eiland Sint Helena gebore tydens sy vader (koning Dinuzulu kaCetshwayo) se ballingskap. Hy was 'n stigterslid van die oorspronklike Inkatha (of Inkatha kaZulu soos dit bekend staan) saam met die ANC in die 1920's. Dit was hoofsaaklik gevorm om teen Jan Smuts se Bantoesake-wetgewing van 1920 te protesteer. Een van sy susters was Prinses Magogo kaDinuzulu. Sy het bekend geword as sanger van tradisionele Zoeloeliedjies asook as die moeder van Mangosuthu Buthelezi, leier van die Inkatha-Vryheidsparty (IFP). Hy is deur sy seun Cyprian Bhekuzulu kaSolomon as koning opgevolg. Hierdie artikel is ’n saadjie. Voel vry om Wikipedia te help deur dit uit te brei.


Forestwaterval Die Forestwaterval is 'n waterval in Mpumalanga, Suid-Afrika tussen Sabie en Graskop. Die skilderagtige waterval is in 'n bosbouplantasie in die Mac-Macrivier geleë, by die koördinate 24°58′25″S 30°49′02″O / 24.97359°S 30.81728°O / -24.97359; 30.81728Koördinate: 24°58′25″S 30°49′02″O / 24.97359°S 30.81728°O / -24.97359; 30.81728. Die jaarlikse Forest-to-Falls bergfietswedren, asook die SASOL-tydren vind in die omgewing van die waterval plaas. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Elandsrivierwaterval is in Mpumalanga, Suid-Afrika. Die waterval is 75m hoog en die Elandsrivier stort oor die val. Die waterval is tussen Waterval Boven en Waterval Onder. Padlangs deur Suid-Afrika. 2010 ISBN 978-1-77007-751-5 Hierdie artikel is ’n saadjie. Voel vry om Wikipedia te help deur dit uit te brei.


Die Umsobomvu Plaaslike Munisipaliteit (voorheen bekend as Towerberg Plaaslike Munisipaliteit) is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika. Die setel van die munisipaliteit is in Colesberg. Die meeste inwoners in die munisipale gebied is Xhosasprekend, gevolg deur Afrikaans. Nedersettings in die munisipaliteit: Colesberg (setel) Eurekaville Kuyasa Kwazamwxolo Lowreyville Norvalspont Noupoort Die munisipale raad bestaan uit tien lede verkies deur gemengde lid-proporsionele verteenwoordiging. Vyf raadslede word deur eerste-oor-die-wenstreep stemmery verkies in vyf wyke, terwyl die oorblywende vyf verkies word uit partylyste, sodat die totale aantal van die party-verteenwoordigers eweredig is aan die aantal stemme ontvang. Sedert die verkiesing van 18 Mei 2011 het die African National Congress (ANC) 'n meerderheid van sewe setels in die raad. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Cornelia Johanna (Carola) Schouten (gebore 6 Oktober 1977 in 's-Hertogenbosch) is 'n Nederlandse politikus wat aan die ChristenUnie-party behoort. Schouten het bedryfskunde aan die Erasmus Universiteit Rotterdam gestudeer en by die Nederlandse Ministerie vir Sosiale Sake en Werkgeleenthede, asook vir die ChristenUnie se Tweede Kamer-groep gewerk. Van Mei 2011 tot Oktober 2017 was sy 'n lid van die Tweede Kamer gewees, waar sy haar met huisvesting, finansies, pensioene en hoër onderwys besig gehou het. Van Oktober 2017 tot Januarie 2022 was sy die minister van Landbou, Natuur en Voedselkwaliteit, asook die derde adjunk-premier in die Rutte III-kabinet gewees. Van Maart 2021 tot Januarie 2022 was sy opnuut 'n lid van die Tweede Kamer gewees. Vanaf Januarie 2022 is sy die minister vir Armoedebeleid, Deelname en Pensioene en weer eens die derde adjunk-premier in die Rutte IV-kabinet. Schouten is afkomstig uit die Land van Heusden en Altena, waar sy in die dorpies Waardhuizen en Giessen grootgeword het. Teenswoordig is sy in Rotterdam woonagtig. Sy is nie getroud nie en het een kind. Kerklik behoort sy tot die Gereformeerde Kerke vrygemaak.


Zinedine Yazid Zidane (gebore op 23 Junie 1972 in Marseille) is 'n afgetrede Franse sokkerspeler. Zidane het as aanvallende middelvelder vir die Franse nasionale sokkerspan, Juventus, Real Madrid en andere gespeel. Zidane word as een van die beste sokkerspelers van alle tye beskou. "Zinedine Zidane Profile". ESPN. Geargiveer vanaf die oorspronklike op 28 Junie 2011. Besoek op 26 Augustus 2021. "Zinedine Zidane biography" (in Engels). Biography.com. Geargiveer vanaf die oorspronklike op 12 Junie 2018. Besoek op 28 Mei 2013. "Zinedine Zidane wins the crown again". fifa.com. Geargiveer vanaf die oorspronklike op 23 Februarie 2013. Besoek op 15 Maart 2013. Stevenson, Jonathan (10 Julie 2006). "Zidane's lasting legacy" (in Engels). bbc.co.uk. Geargiveer vanaf die oorspronklike op 31 Maart 2019.


Die HMS Birkenhead was 'n Britse troepeskip wat op 26 Februarie 1852 by Danger Point naby Gansbaai in Suid-Afrika met die verlies van baie lewens vergaan het. Die skip het bekendheid verwerf vir die tradisie van "vroue en kinders eerste". Die skip was 'n troepedraer van 1 900 ton en een van die eerste Britse skepe wat met 'n staalromp toegerus was. Die skip was ook 'n wielstoomboot wat seile gedra het. Die skip het op 25 Februarie 1852 uit Simonstad vertrek met 476 Britse soldate, 7 vroue, 13 kinders en 'n aantal perde aan boord. Die bestemming was die Oos-Kaap waar die soldate by die garnisoene daar sou aansluit aangesien die Agtste Grensoorlog gewoed het. Die kaptein van die skip was Robert Salmond. Die skip het 'n blinde rots ongeveer 1 km van Danger Point getref en die metaalromp het oopgeskeur. Ongeveer 100 soldate het verdrink terwyl hulle geslaap het in hulle banke op die onderste dek. Die oorblywende soldate is op die dek bymekaar geroep. In 'n desperate poging om die skip te red het kaptein Salmond beveel dat die masjien in trurat gegooi word.


'n Elf (Pomatomus saltatrix) is 'n vis wat aan beide kante van die Atlantiese Oseaan voorkom. In Suider-Afrika kom die vis voor van Valsbaai tot by Mosambiek, asook by Madagaskar. Dit kom ook wyd voor by Oman, die Middellandse See, Nieu-Seeland, Australië en die Maleisiese skiereiland. In Engels staan die vis ook oor die algemeen bekend as elf maar in KwaZulu-Natal word die vis shad genoem. Die vis is groenerig aan die bokant en silwer aan die onderkant. Die vis word tot 1,2 m lank en weeg dan 15 kg. Die vis leef in kuswater; die onvolwasse vissies en die volwasse visse word soms ook in riviermondings gevind. Die vis is 'n dodelike roofvis wat beïndruk met sy spoed en vaardigheid en is gewild as 'n besonderse sportvis onder hengelaars. Die naam saltatrix beteken dansende meisie na aanleiding van sy gewoonte om uit die water te spring as hy prooi jag of as hy gevang word. Dit is 'n vleisetende en vraatsugtige vis met skerp tande wat leef op skole makriel, harder en sardyne.


Die Koningklipvis (Genypterus capensis) is 'n gesogte vis wat endemies is aan Suider-Afrika en wat voorkom vanaf Swakopmund tot by Durban. In Engels staan die vis bekend as die Kingklip. Die kop en lyf is 'n dowwe pienk kleur. Die vis word tot 1,5 m lank en 15 kg swaar. Die dorsale en anale vinne is lank en kom saam by die stertvin. Die bekkenvin is twee dun strale onder die ken en die skubbe is klein. Die vis leef in rotsareas op die kontinentale bank en die boonste gedeelte daarvan in water wat 50 – 550 m diep is. Die vis is naglewend en vreet bodemvis, skaaldiere en tjokka. Die vis het groot kommersiële waarde. Ensiklopedie van Suidelike Afrika. Eric Rosenthal 1967. Coastal Fishes of Southern Africa. Phil & Elaine Heemstra. 2004. ISBN 1-920033-01-7 Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Genypterus-capensis.html Hierdie artikel is ’n saadjie. Voel vry om Wikipedia te help deur dit uit te brei.


Sikyon (Grieks: Σικυών; gen.: Σικυῶνος) was 'n antieke Griekse stad geleë in die noordelike Peloponnese tussen Korinthe en Achaia, in die landstreek van die hedendaagse Korinthia-prefektuur. Die koningslys wat deur Pausanias verskaf is, lys vier en twintig konings daarvan, beginnend met die inboorling Aigialeus; die voorlaaste koning van die lys, Agamemnon, wat Sikyon onderwerp aan Mykeense heerskappy; opgevolg deur die Doriese usurpator Phalkes. Pausanias deel sy bron met Kastor van Rhodos, wat die koningslys vir die samestelling van geskiedenistabelle aangewend het; die gemeenskaplike bron is oortuigend deur F. Jacoby aangedui as 'n verlore Sikyonika deur die laat vierde-eeuse digter Menaechmos van Sikyon. Sikyon is gebou op 'n lae driesydige plato sowat twee myl van die Korinthiese golf. Tussen die stad en die hawe daarvan, was 'n vrugbare vlakte geleë met olyf- en ander boorde. Na die Doriese inval was die gemeenskap onderverdeel in die gewone drie Doriese stamme, 'n ewe-welgestelde stam Ioniërs, en 'n klas van lyfeienes wat op die land gewoon en gewerk het.


Die Holmenkollen-skans is 'n skispring-skans in Holmenkollen, 'n stadsdeel van die Noorse hoofstad Oslo. Dit is een van Oslo se bekendste bakens asook die mees besoekte toeristetrekpleister in Noorweë en die bekendste skispring-skans ter wêreld. Met 'n geskiedenis wat terugstrek tot 1892 is dit ook die wêreld se oudste skispring-skans wat steeds in gebruik is. Ná die laaste ombou het die skans 'n konstruksiepunt van 120 meter en 'n grootte (amptelik hillsize) van 134 meter. Die skans is vir die Olimpiese Winterspele 1952 en die wêreldkampioenskappe van 1930, 1966 en 1982 gebruik. In 2011 word die FIS se Nordiese Ski-wêreldkampioenskappe hier gehou. Daarnaas word die Holmenkollen-skans jaarliks vir die spesiale en gekombineerde skispring-wêreldkampioenskappe gebruik.


Kakie is 'n bruinerige aardse kleur. Die woord kakie is afgelei van Hindoestanies (wat opsigself vanaf die Persiese woord khak afgelei is), wat "stowwerig" beteken. Die kleur word algemeen deur weermagte reg oor die wêreld gebruik vir uniforms en kamoeflering. Kakie gekleurde uniforms was byvoorbeeld deur die Britse magte tydens die Anglo-Boereoorlog gedra. Die eerste opgetekende gebruik van kakie as 'n kleurnaam in Engels was in 1848. Volgens verskeie kleurskemas word kakie as volg voorgestel: Kakie kan ook na 'n Engelse soldaat verwys. In die lied, Sarie Marais, word byvoorbeeld gesing: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Ernestine Jane Geraldine Russell (* 21 Junie 1921, † 28 Februarie 2011) was 'n Amerikaanse rolprentaktrise en een van Hollywood se leidende sekssimbole gedurende die 1940's en 1950's. Russell, 'n boorling van die Amerikaanse Midweste, het haar Kalifornië in gevestig en hier in 1943 haar eerste filmrol in The Outlaw vertolk. In 1947 het sy 'n musikale loopbaan begin om daarna weer by die rolprentbedryf betrokke te raak. Sy het in die 1950's in verskeie filmrolle verskyn en in die 1960's weer 'n gedeelte van haar loopbaan aan musiek toegewy, terwyl sy ook in 'n aantal rolprente opgetree het. Gedurende haar loopbaan het sy rolle in meer as twintig rolprente vertolk. Russell was drie keer getrou en het kinders aangeneem. In 1955 het sy die World Adoption International Fund in die lewe geroep. Vir haar filmrolle het sy 'n verskeidenheid toekennings ontvang, terwyl haar hand- en voetafdrukke in die voorhof van Grauman's Chinese Theater en in 'n ster op die Hollywood Walk of Fame onsterflik gemaak is. Russell is op 28 Februarie 2011 as gevolg van 'n asemhalingsiekte in haar huis in Santa Maria, Kalifornië oorlede.


Die Vulkaan-Eifel (Duits: Vulkaneifel) is 'n bergstreek op 'n maksimale hoogte van 698,8 meter bo seevlak in die Eifel-bergreeks, 'n middelgebergte in die Duitse deelstaat Rynland-Palts wat deur vulkaniese aktiwiteit gevorm is. Hierdie aktiwiteit duur steeds voort en lei in sommige mere tot uitbarstings van vulkaniese gasse. Kraters, lavaformasies en sogenaamde maare - mere wat ná vulkaniese uitbarstings in kraters gevorm het - getuig van die geologiese verlede van die gebied. So het die vulkaniese aktiwiteit vanaf die Tersiêr aansienlik toegeneem en het vulkane so onlangs soos 10 000 jaar gelede uitgebars. Die Vulkaan-Eifel is bo-oor 'n sogenaamde hot-spot geleë wat steeds aktief is en die landmassa in die gebied jaarliks met 1 tot 2 millimeter laat styg. Webtuiste van die distrik Vulkaneifel (de) Webtuiste van die Deutsche Vulkanologische Gesellschaft (de)


In die bolope van die Groot-Visrivier in die Oos-Kaapprovinsie is daar drie besproeiingsdamme, naamlik die Kommandodrifdam en die Lake Arthur-dam, beide in die Tarkarivier, en die Grassridgedam in die Grootbrakrivier. Lake Arthur is in 1924 voltooi en genoem na die destydse goewerneur van die Unie van Suid-Afrika, prins Arthur van Connaught. Die dam lê 21 km suidoos van Cradock. Dit wal het 'n hoogte van 38 m en die oppervlakte as dit vol is, is 887 ha. Weens erge toeslikking het die dam reeds in die eerste tien jaar van sy bestaan byna die helfte van sy aanvanklike opgaarvermoë verloor. Daarom is die damwal in 1939 verhoog. In 1950 was die dam so toegespoel dat die Kommandodrifdam stroomop gebou is. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Jacobus "Co" Adriaanse (gebore op 21 Julie 1947 in Amsterdam) is 'n Nederlandse sokkerafrigter. Hy is tans sonder klub, sedert hy is ontslaan as afrigter van FC Twente op 3 Januarie 2012. Hy het baie sukses gehad by Willem II (naaswenner in die Eredivisie), AZ Alkmaar (half eindstryd om die UEFA Beker), FC Porto (hy het die nasionale titel en die Beker van Portugal gewen) en Red Bull Salzburg (hy het die Bundesliga gewen). Co Adriaanse is bekend daarvoor dat sy spanne altyd aggressief aanval. As sokkerspeler het Co Adriaanse tussen 1964 en 1970 vir De Volewijckers gespeel en tussen 1970 en 1976 vir FC Utrecht.


Osjikoto is een van die 14 streke van Namibië. Osjikoto se hoofdorp en grootste dorp is Tsumeb. In die noorde grens Osjikoto aan Ohangwena, in die ooste aan Kawango-Wes, in die suide aan Otjozondjoepa en Kunene, en in die weste aan Osjana. Hierdie artikel is ’n saadjie. Voel vry om Wikipedia te help deur dit uit te brei.


Burt Lancaster (2 November 1913 – 20 Oktober 1994) was ’n Amerikaanse akteur wat bekend was vir sy atletiese bou, blou oë en besonderse glimlag (wat hy die "Die Grynslag" genoem het). Nadat hy aanvanklik die rolle van "sterk ouens" vertolk het, het hy in die laat 1950's sy "tipiese Amerikaanse beeld" laat vaar ten gunste van ingewikkelder en uitdagender rolle. Dit het hom die reputasie besorg as een van die beste akteurs van sy generasie. Lancaster is vier keer vir Oscars benoem en het die toekenning een keer gewen vir sy rol in 1960 in Elmer Gantry. Hy het ook ’n Golden Globe vir dié rol gewen en Bafta-toekennings vir Birdman of Alcatraz (1962) en Atlantic City (1980). Sy vervaardigingsmaatskappy was die suksesvolste onafhanklike ateljee in die 1950's in Hollywood en het rolprente gemaak soos Marty (1955), Trapeze (1956) en Sweet Smell of Success (1957). In 1999 het die American Film Institute hom 19de geplaas onder die grootste akteurs van alle tye. Lancaster is in New York gebore as Burton Stephen Lancaster.


Die Fukushima-Daiichi-kernaanleg (Japannees: 福島第一原子力発電所), Fukushima daiichi genshiryoku hatsudensho "Fukushima-kernaanleg nommer 1", kort Fukushima I) is een van die grootste kernkragsentrales in Japan. Die aanleg is sowat 250 km noord van Tokio vlakby die Stille Oseaankus geleë. Die Fukushima-Daini- of Fukushima II-kernaanleg is twaalf kilometer verder geleë. Fukushima I is die oudste kernaanleg wat deur die energieverskaffer Tōkyō Denryoku (Tokyo Electric Power Company – kort Tepco) bedryf word. As gevolg van die Tōhoku-aardbewing op 11 Maart 2011 en die daaropvolgende tsoenami is die kernaanleg deur 'n reeks ontploffings geruk nadat sy verkoelingstelsel ingegee het. Op 12 April het die Japanse owerhede toegegee dat die ongeluk tot dieselfde hoë kategorie (7) behoort as die Tsjernobil-kernramp in die destydse Sowjetunie. Wikimedia Commons het meer media in die kategorie Fukushima I-kernaanleg. Koördinate: 37°25′23″N 141°01′59″O / 37.42306°N 141.03306°O / 37.42306; 141.03306


Misrata, Misratah of Misurata (Arabies: مصراتة) is die derde grootste stad (naas Tripoli en Benghazi) in Libië. Die stad het 'n bevolking van sowat 550,000 mense in 2006 gehad. Hierdie artikel is ’n saadjie. Voel vry om Wikipedia te help deur dit uit te brei.


Thomas William Seymour Meyer (beter bekend as Tommie Meyer) was 'n Suid-Afrikaanse rolprentvervaardiger, wat menigmaal met Jamie Uys en op sy eie onder die naam Tommie Meyer Films Suid-Afrikaanse rolprente vervaardig het. Meyer is in die 1961-rolprent Doodkry is Min as akteur te sien. Hy maak sy debuut as rolprentvervaardiger in 1969 met die Afrikaanse rolprent "Die Geheim van Nantes". Hy was die vervaardiger van 30 Suid-Afrikaanse rolprente, insluitend: "Hoor My Lied" (1967) "Lied in my Hart" (1969) "Die Geheim van Nantes" (1975) "Pikkie" (1972) "Babbelkous en Bruidegom" (1974) "Somer" (1975) "Springbok" (1975) - ook regisseur "'n Seder Val in Waterkloof" (1978) "Die Springbok" (1979) "Birds of Paradise" (1981) - ook regisseur Meyer se grootste en bekendste rolprent was Hoor My Lied in 1967 met akteur en sanger Gé Korsten asook aktrise en sangeres Min Shaw. In dié drama vertolk Korsten die rol van Dr David Retief, 'n singende snydokter.


Excelsior '31 is 'n Nederlandse sokkerspan in die Twentse dorp Rijssen, wat in die Saterdag-Topklasse speel. Hulle speel hul tuiswedstryde op De Koerbelt (kapasiteit: 3 150 toeskouers). Hierdie artikel is ’n saadjie. Voel vry om Wikipedia te help deur dit uit te brei.


Dame Elizabeth Rosemond Taylor (27 Februarie 1932 – 23 Maart 2011), ook bekend as Liz Taylor, was ’n Engels-Amerikaanse aktrise, sakevrou en filantroop. Sy het haar loopbaan as aktrise in die vroeë 1940's begin en was een van die gewildste sterre van die klassieke Hollywood van die 1950's. Sy het tot in die 1960's ’n suksesvolle loopbaan gehad en vir die res van haar lewe ’n bekende openbare figuur gebly. In 1999 het die Amerikaanse Rolprentinstituut haar as die sewende grootste vroulike silwerdoeklegende van die klassieke Hollywood aangewys. Taylor is in Londen gebore as die dogter van ryk, vooraanstaande Amerikaanse ouers. Die gesin het in 1939 teruggetrek na Los Angeles en sy het gou ’n kontrak by Universal Pictures gekry. Haar eerste fliekrol in 1942 was klein en haar kontrak is nie hernu nie. Sy het daarna by Metro-Goldwyn-Mayer aangesluit en haar deurbraak in National Velvet (1944) gemaak. Sy was een van die ateljee se gewildste tienersterre en het in die vroeë 1950's volwasse rolle begin vertolk.


Dalton is 'n klein dorp in KwaZulu-Natal, Suid-Afrika en is 11 km oos van New Hanover geleë. Dalton is in 1850 gestig. Dit het plaasgevind nadat Henry Boast van North Dalton in Yorkshire, Engeland die emigrasie na die destydse Natal georganiseer het. Die spoorlyn het die dorp gedurende 1900 bereik. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika. "Hoofplek Dalton". Sensus 2011.


Flagstaff is 'n dorp in die Transkeistreek in die Oos-Kaap, Suid-Afrika. Die dorp is die setel van die Ngquza Hill Plaaslike Munisipaliteit. Die dorp het in 1877 ontstaan toe twee handelaars, Zacharias Bowles en George Owen 'n winkel geopen het. Hulle was goeie burgers en het glad nie op Sondae en openbare vakansiedae besigheid gedoen nie. Die inheemse bevolking het geen begrip gehad van kalenders nie en die begrip vakansiedag was vreemd. Die handelaars plant toe 'n vlagpaal en het 'n witvlag gehys op die dae wat die winkel toe sou wees. So het die dorp sy naam gekry. Bosbou word beoefen in die distrik en daar is baie wattelplantasies. Lys van dorpe in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4


Tembisa (wat in Zoeloe "daar is hoop" beteken) is 'n township noord van Kemptonpark in Oos-Rand in Gauteng, Suid-Afrika. Die dorp is in 1957 gestig met die hervestiging van swart mense van Alexandra, Edenvale, Kemptonpark, Halfweghuis-omgewing en Germiston. Tembisa is naas Soweto die tweede grootste township in Gauteng. Van die skole in Tembisa sluit in: Khulasizwe Primary School Lys van dorpe in Suid-Afrika "Hoofplek Tembisa". Sensus 2011. "Duisende rande se toerusting by skool gebuit". Maroela Media. 21 November 2019. Geargiveer vanaf die oorspronklike op 24 Mei 2020. Besoek op 21 November 2019.


Georgetown is die hoofstad en grootste stad van die eiland Ascension in die eilandgebied Sint Helena, Ascension en Tristan da Cunha met 'n bevolking van 450 inwoners in 2008 en 'n oppervlakte van 2 km². Die stad is in 1815 deur die Britse Royal Navy gestig en is vernoem ná koning George III. Hierdie artikel is ’n saadjie. Voel vry om Wikipedia te help deur dit uit te brei.


Lebowa (beteken Noord in Noord-Sotho) was 'n voormalige Bantoestan (tuisland) in die noordooste van Suid-Afrika. Dit het bestaan uit twee (groter) ingeslote en 'n hele aantal kleiner gebiede, versprei deur die vorige Suid-Afrikaanse provinsie van die Transvaal. Die hoofstad was Lebowakgomo. Die tuisland was geskep om Noord-Sothosprekende mense te huisves. Na die eerste demokratiese Suid-Afrikaanse algemene verkiesing van 1994, is die tuisland heringelyf by die Republiek van Suid-Afrika, en wel onder Limpopo (provinsie). Wikimedia Commons het meer media in die kategorie Lebowa. (en) "Lebowa". Encyclopædia Britannica. Besoek op 24 Junie 2019. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


In die sosiale wetenskappe verwys modernisering na 'n model van 'n evolusionêre oorgang van 'n 'pre-moderne' of 'tradisionele' na 'n 'moderne' samelewing. Die teleologie van modernisering word beskryf in teorieë wat handel oor sosiale ewolusionisme en dit bestaan as 'n sjabloon wat algemeen deur gemeenskappe gevolg is wat moderniteit bereik het. Hoewel dit teoreties moontlik is vir sommige gemeenskappe om 'n totale ommeswaai in denke en handelswyses te toon, is daar nog geen teenvoorbeelde in betroubare bronne voorgelê nie. Historici verbind modernisering met die proses van verstedeliking en industrialisering, asook met die uitbreiding van opleiding. Kendall (2007) merk op dat "verstedeliking modernisering en die proses van spoedige industrialisering begelei het." In sosiologiese kritiese teorie word modernisering verbind met die oorbruggende proses van rasionalisering. Die moderniseringsteorie en geskiedenis is eksplisiet gebruik as riglyne vir lande wat ywerig is om spoedig te ontwikkel, soos China. Modernisering is selfs voorgestel as die nuttigste raamwerk vir wêreldgeskiedenis in China omdat een van die ontwikkelende lande wat laat begin ontwikkel het die volgende gesê het: "Sjina se modernisering moet gebaseer word op ervarings en lesse van ander lande."


Die 2011 Verenigde Nasies se Klimaatberaad is in Durban, Suid-Afrika, vanaf 28 November tot 9 Desember 2011 aangebied. Die konferensie staan amptelik bekend as die 17de sitting van die Konferensie van die Partye (COP 17) van die Verenigde Nasies se Raamwerk Konvensie oor Klimaatsverandering (UNFCCC) en die 7de sitting van die Konferensie van die Partye wat as die Vergadering van die Partye (CMP 7) van die Kioto-protokol dien. Daarbenewens sal die twee permanente filiale liggame van die UNFCCC – die Filiale Liggaam vir Wetenskaplike en Tegniese Advies (SBSTA) en die Filiale Liggaam vir Implementering (SBI) – waarskynlik hul 35ste sittings aanbied. Een hooffokus van die konferensie was om 'n wêreldwye klimaatooreenkoms daar te stel, soos die Kioto-protokol se eerste verbintenistydperk (2008–2012) sy einde nader. Daar sal na verwagting ook gefokus word op "die finalisering van ten minste sommige van die Cancun-ooreenkomste", wat by die 2010-konferensie bereik is, soos "die samewerking op skoon tegnologie", sowel as "die beskerming van woude, die aanpassing op klimaatsimpakte, en finansies – die beloofde oordrag van fondse van die ryk lande na arm lande om hul te help om hul woude te beskerm, aan te pas by klimaatsimpakte, en hul ekonomieë meer "groen" te maak".


Sibayameer is ongeveer 35 km suid van Kosibaai in KwaZulu-Natal, Suid-Afrika. Die meer is langs die Indiese Oseaan maar mond glad nie uit in die oseaan nie. Daar loop strome van die weste en noorde die meer in maar dit het geen sigbare uitgang nie. Die oostelike oewer is op een plek 'n sandduin wat net 800 m breed is. Die Zoeloenaam Tsibayi beskryf die meer perfek: 'n ingeslote plek met geen sigbare uitgang nie. Die totale oppervlak van die meer is 45 km² en die omtrek is 35 km. Die meer is op plekke 25 m diep. Behalwe vis is hier ook seekoeie en krokodille. Die Sibayi-dikkop is endemies aan die meer wat deel uitmaak van die kuswoud van Maputaland-ekostreek. Dit is in 1991 tot Ramsar-vleiland verklaar. Ramsar-konvensie Ramsar-vleilande in Suid-Afrika Op Pad in Suid-Afrika. B.P.J. Erasmus. 1995 ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei. Koördinate: 27°15′0″S 32°44′0″O / 27.25000°S 32.73333°O / -27.25000; 32.73333


Grootfontein kan wees: Grootfontein, Namibië, dorp in Namibië Grootfontein, dorp in die Suid-Afrikaanse provinsie Noord-Kaap, nou Campbell genoem Grootfontein, Wes-Kaap, dorp by Uniondale in die Suid-Afrikaanse provinsie Wes-Kaap


Hierdie is 'n lys van vuurtorings van Namibië. Vuurtorings van Suid-Afrika Portnet (1991), bl. 10. Portnet (1991), bl. 8. Williams (1993), bl. 105. Portnet (1991), bl. 12. Portnet (1991), bl. 7. Portnet (1991), bl. 13. Lighthouses of South Africa. Portnet. 1991. ISBN 0620163674. Williams, Harold A. (1993). Southern lights: lighthouses of Southern Africa. Rivonia: William Waterman publications. ISBN 0-9583751-1-9. Wikimedia Commons het meer media in die kategorie Vuurtorings van Namibië. Vuurtorings van Namibië Geargiveer 30 Desember 2006 op Wayback Machine


Quang Binh, Viëtnamees: Quảng Bình, is 'n Viëtnamese provinsie. Quang Binh het sowat 858 000 inwoners (2008) en 'n oppervlakte van 8 066 km². Die hoofstad is Dong Hoi. Hierdie artikel is ’n saadjie. Voel vry om Wikipedia te help deur dit uit te brei.


Darnall is 'n nederseting in KwaZulu-Natal, Suid-Afrika. Die dorpie is 15 km suid van die Tugelarivier en verskaf huisvesting vir die werkers van die plaaslike suikermeule. Lys van dorpe in Suid-Afrika "Hoofplek Darnall". Sensus 2011. Ensiklopedie van Suidelike Afrika, Eric Rosenthal, 1967. Op Pad in Suid-Afrika. B.P.J. Erasmus. 1995. ISBN 1-86842-026-4


Gingindlovu is 'n nedersetting in KwaZulu-Natal, Suid-Afrika. Hierdie dorp is 6 km noord van Amatikulu. Die geskiedenis van die dorp kan teruggevoer word na die stryd om leierskap vir die Zoeloetroon. Op 2 Desember 1856 het Cetshwayo ('hy wat belaster is') sy halfbroer Mbulazi in die Slag van Ndondakusuka verslaan. Vyf seuns van die Zoeloekoning Mpande, wat die verloorder gesteun het, is ook doodgemaak. Cetshwayo het toe vir homself 'n nuwe militêre kraal gebou wat hy uMgungundlovu ('die een wat die olifant insluk') genoem het. Die kraal is ongeveer 17 km vanaf die slagveld waar hy koning geword het. Op 2 April 1879 was lord Chelmsford en sy 5 500 man op pad na Eshowe om 'n Britse mag te ontset. Hulle was aangeval deur 10 000 Zoeloes onder leiding van Dabulamanzi, broer van Cetshwayo. Die Britte behaal 'n groot oorwinning en verloor net 13 man terwyl die Zoeloes ongeveer 1 000 man verloor het. Die Britte het die kraal afgebrand en die plek 'Gin, gin I love you' genoem. Die dorp is vandag 'n klein kommersiële sentrum.


Løkken is ‘n plek in die Deense Noord-Jutlandstreek aan die Noordsee. Dit het 1 558 inwoners (2011). Dit is ‘n ou vissersplek, maar is vandag ‘n gewilde strandplek. In die somer kom sowat 50 000 toeriste in die somerhuisies, hotelle en kampeerterreine ontspan. Løkken het tot 2007 tot die Løkken-Vrå-munisipaliteit behoort, maar daarna aan die Hjørringmunisipaliteit. Hierdie artikel is ’n saadjie. Voel vry om Wikipedia te help deur dit uit te brei.


Qachasnek is 'n grenspos in die Oos-Kaap tussen Suid-Afrika en Lesotho en staan so bekend aan weerskante van die grens. Daar is 'n dorpie Qacha's Nek 2 km vanaf die grens in Lesotho, op die Malutiberge se plato. Die naaste Suid-Afrikaanse dorp is Matatiele sowat 32 km suid. Grensposte van Suid-Afrika (en) Webblad - South African Ports of Entry Hierdie artikel is ’n saadjie. Voel vry om Wikipedia te help deur dit uit te brei.


Klein-Brakrivier is die naam van 'n rivier en 'n vakansieoord langs dieselfde rivier in die Wes-Kaap, Suid-Afrika. Die rivier is deel van Suid-Afrika se kode K-dreineerstelsel. Dit word onder andere deur die Moordkuilrivier gevoed. Dit mond uiteindelik in die Indiese Oseaan uit langs die gelyknamige vakansieoord. Die Knysnaseeperdjie kom voor in die riviermonding. Die oord is 15 km oos van Mosselbaai langs die N2 nasionale pad geleë. Die gelyknamige rivier mond hier in die Indiese Oseaan uit. Groot-Brakrivier Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Eric Rosenthal (10 Julie 1905, Nuweland, Kaapstad – 1983) was 'n Suid-Afrikaanse historikus en outeur. Hy het sy graad in die regte verwerf aan die Universiteit van die Witwatersrand en word 'n prokureur. Hy word later 'n joernalis en outeur van korporatiewe geskiedenis. Hy was lid van die Three Wise Men op Springbokradio se vasvraprogram Test the Team. Hy was die oudste van twee kinders. Sy ouers was Richard Rosenthal en Hedwig de Beer. Hy het gedurende sy skoolloopbaan onder andere Parktown Preparatory School in Johannesburg en St. John's College bygewoon. Rosenthal trou op 18 Desember 1934 met Jenny Bradley in Westcliff, Johannesburg. Ná sy aftrede vestig hy hom in Vishoek naby Kaapstad. Verskeie van sy boeke, soos die Encyclopaedia of Southern Africa is na Afrikaans vertaal (sien Ensiklopedie van Suidelike Afrika). Rosenthal, E: Encyclopaedia of Southern Africa, Third Edition, Frederick Warne and Co. Ltd, 1965, Library of Congress Catalog Card Number 61-15433 Rosenthal, E: Southern African Dictionary of National Biography, Frederick Warne and Co. Ltd, 1966, Library of Congress Catalog Card Number 66-15690 Rosenthal, Eric (1975).


Victor Charleton Smith (1913–2001) het as baanbreker-vlieënier bekend geword toe hy in 1932 in 'n enkelsitplek-dubbeldekkervliegtuig met 'n oop stuurkajuit van Kaapstad na Londen gevlieg het. Victor Smith is in 1913 in Ficksburg gebore en voltooi sy skoolopleiding aan Kingswood Kollege op Grahamstad. Sy pa was 'n skoenfabrikant met fabrieke op Ficksburg en George en het oor 'n vliegtuig beskik om sy fabrieke te besoek. Victor is in 1927 beïndruk deur Charles Lindbergh se solovlug oor die Atlantiese Oseaan. As seun bou hy reeds sy eie vliegtuig in 'n slaapkamer van sy ouerhuis en later in sy vader se skoenfabriek op George. So bou hy besondere kennis en ervaring op as vlieënier, oor lugvaartingenieurswese, aerodinamika en vliegtuigontwerp. Smith geniet lugakrobatiek en ontwikkel so 'n besondere behendigheid met vliegtuie. In 1930 kry hy in Port Elizabeth formele vliegonderrig in 'n Cirrus Moth. Die volgende jaar neem hy George Bernard Shaw vir Shaw se eerste vlug. Smith is 'n vlieënier vir 46 jaar en bou meer as 7 000 vliegure op. In die jare doen hy 21 gedwonge landings weens masjienprobleme sonder om ooit 'n vliegtuig te verloor.


Louterwater is 'n nedersetting in die Oos-Kaap, Suid-Afrika. Die dorpie is op die R62 hoofpad geleë. Die dorp het rondom die smalspoorlyn ontwikkel. Op 'n nabygeleë plaas met dieselfde naam is die landgoed van die familie Rademeyer. Hulle is afstammelinge van die kommandant JI Rademeyer wat homself gedurende die Sesde Grensoorlog (1834-1835) onderskei het. Hulle het hulle weg oopgeveg uit 'n hinderlaag wat self sir Benjamin D'Urban beïndruk het. Die hoofkantoor van Langkloof Koöperatiewe Vereniging (Lanco) is hier gevestig. Hulle verpak, verkoel en versprei vrugte. Hulle beheer ook die verspreiding van misstowwe en landbouchemikalieë. Lys van dorpe in Suid-Afrika "Hoofplek Louterwater". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4


Salem is 'n nedersetting in die Oos-Kaap, Suid-Afrika en is 26 km suid van Grahamstad geleë. Die dorpie is in 1820 deur Hezekiah Shepton en sy groep van 344 setlaars gestig en vernoem deur eerwaarde William Shaw. Die eerste kerk is in 1822 gebou en in 1832 vervang deur 'n gebou wat vandag as die laerskool dien. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Teralfene is 'n dorp en munisipale wyk wat deel uitmaak van die Belgiese munisipaliteit Affligem in die weste van die Vlaamse provinsie Vlaams-Brabant. Hierdie artikel is ’n saadjie. Voel vry om Wikipedia te help deur dit uit te brei.


Peer is 'n Belgiese stad en munisipaliteit in die noorde van die Vlaamse provinsie Limburg. Die munisipale gebied het sowat 16 000 inwoners (2011) en 'n oppervlakte van 87 km². In die dorp Kleine Brogel lê 'n lugmagbasis van NAVO. Op 20 Augustus 2009 is 'n temperatuur van 38,2 °C hier aangeteken. Dit is op een na die hoogste temperatuur wat nog in België aangeteken is. Plekke in die munisipale gebied van Peer: Erpekom, Grote-Brogel, Kleine-Brogel, Linde, Peer (stad), Wauberg en Wijchmaal. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die Rolmodelle is 'n Afrikaanse musiekgroep wat uit Thys die Bosveldklong, Zak van Niekerk, Anton Botha en Gerhard Odendaal (Vaaitjie) bestaan. Die naam, rolmodelle verwys in die geval na die feit dat al die groeplede oorgewig is. Hulle is dus spottenderwys rolmodelle, maar nie noodwendig in die ware sin van die woord nie. Lys van Suid-Afrikaanse musiekgroepe Die Rolmodelle se amptelike webtuiste Geargiveer 23 Maart 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Californication, 'n versmelting van die Engelse woorde California (Kalifornië) en fornication (ontug) wat die eerste keer in die Time-tydskrifuitgawe van 6 Mei 1966 verskyn het, verwys na die "lukrake, onverstandelike eiendomsontwikkeling wat die grootste dele van suidelike Kalifornië opgesluk het". "Books: Nosepicking Contests". Time (in Engels). 6 Mei 1966. Geargiveer vanaf die oorspronklike op 26 November 2012. Besoek op 28 April 2010. Sandra Burton (21 Augustus 1972). "The Great Wild Californicated West" (in Engels). Time. Geargiveer vanaf die oorspronklike op 21 Julie 2013. Besoek op 27 Augustus 2007. Hierdie artikel is ’n saadjie. Voel vry om Wikipedia te help deur dit uit te brei.


Die jaar 7 voor Christus (7 v.C.) was 'n Gewone jaar volgens die Juliaanse kalender wat op 'n Saterdag of Sondag begin het (bronne verskil hieroor). Quintus Haterius is konsul suffectus. Die sterrekundige Johannes Kepler ontdek dat die jaar een van die waarskynlike geboortejare van Jesus is, danksy 'n buitengewone sterrekonjunksie (die planete Saturnus en Jupiter was dig bymekaar teen die naghemel sigbaar en het soos 'n reuse ster vertoon) Na 'n veldtog vanaf 16 v.C. behaal die Romeine 'n oorwinning oor die antieke stamme van die Alpe. In hierdie of die volgende jaar rig Augustus dan die Trophaeum Alpium by die grens van Italië en die Maritime Alpe op (hedendaagse La Turbie), om die oorwinning te simboliseer. Aidi word keiser van China. Keiser Aidi maak die hervormings wat die Uitvoerende Raad ingestel het ongedaan, maar dié van die regionale beheer bly gehandhaaf. Die verering van Hemel en Aarde word opnuut ingevoer. Pheroras, broer van Herodes die Grote en tetrarg oor Perea. Han Chengdi, keiser van die Westelike Han-dinastie van China Kanselier Zhai Fangjin Pröse, Tim: Weihnachtsgeschichte.


Rakfisk (Noors: [rɑːkˈfisk]) is 'n tradisionele Noorweegse visgereg wat deur gisting in pekelwater voorberei word. Rakfisk word normaalweg met varswaterspesies soos forel, salm, kar, vlagsalm en witvis gemaak en minder gereeld ook van ander spesies soos baars en haring. In Noorweë word meeste Rakfisk van gekweekte reënboogforel gemaak. Sommige meer eksklusiewe Rakfisk word van bergforel gemaak waarvan die mees gesogte tipe te perd uit die berge vervoer word. Rakfisk word rou geëet op lefse (sagte platbrood) of flatbrød, (harde platbrood), gewoonlik saam met rou uie, preie, suurroom, botter en gekookte aartappels. Verwante geregte sluit in surströmming wat in Swede van haring op 'n soortgelyke wyse gemaak word en hákarl uit Ysland van gegiste haai. Die gistingsproses is beide 'n metode om vis “gaar” te maak en dit te bewaar. Die vis in die herfs gesout en in lae in vaatjies gepak en met pekel water bedek sodat dit voor Kersfees ten volle gefermenteer is. “Raking” behels die gisting van voedsel volgens 'n proses waar die bestanddele aan die omgewing blootgestel word sodat ensieme van mikro-organismes beheerde biochemiese veranderinge in die voedsel bewerkstellig.


Maria (Grieks: Μαριαμ, Mariam; Aramees en Hebreeus: מרים, Miriam; gebore 1ste eeu v.C., oorlede 1ste eeu n.C.) is volgens die Nuwe Testament die moeder van Jesus van Nasaret. Volgens Markus 1:9 het sy as gelowige Israeliet met haar man Josef en ander familielede in Nasaret, 'n klein dorp in Galilea geleef. In die Evangelie volgens Matteus 1,23 en die Evangelie volgens Lukas 1,27 deur die Heilige Gees bevrug is. In die vierde eeu is die geloof in 'n letterlike maagdelike swangerskap van Maria verder uitgebrei om maagdskap ook tydens die geboorte in te sluit. Die Rooms-Katolieke en die Oosters-Ortodokse Kerke het 'n dogma van ewige maagdskap rondom dié teksvers ontwikkel, alhoewel Jesus van Nasaret volgens die Nuwe Testament susters en broers gehad het. Verskeie gebeurtenisse van haar lewe word tydens Christelike feeste herdenk: Maria Onbevlekte Ontvangenis, die onbevlekte ontvangenis van Maria sonder enige erfsonde deur haar ouers; gehou op 8 Desember. Mariageboorte, die Maagd Maria se geboortedag; gehou op 8 September. Mariaboodskap, die boodskap dat Maria die moeder van Jesus Christus, die Messias, sal word; gehou op 25 Maart.


Ds. Adriaan Johan Victor (Attie) Burger (Middelburg, Transvaal, 23 September 1900–21 Mei 1981) was 'n predikant in die Nederduitse Gereformeerde Kerk, redakteur van Die Voorligter en jare lange skriba van die Raad van die NG Kerke en twee verskillende sinodes. Hy het verskeie godsdienstige romans en kortverhale onder die skuilnaam Jurg Vaber skryf. Adriaan Johann Victor Burger is op 23 September 1900 op Middelburg in die Transvaal gebore, terwyl sy vader op kommando was. Hy is die seun van dominee Alewyn Petrus Burger, wat tydens die Anglo-Boereoorlog as veldprediker vir die Middelburg-kommando optree en eindelik as balling na Bhimtal in Indië gestuur is. Sy moeder, Adriana Petronella Geertruida Boshoff, is ’n dogter van tesourier-generaal J.B. Boshoff van Pretoria en ’n kleindogter van president J.N. Boshoff van die Oranje-Vrystaat. Hy is die jongste van nege kinders, waarvan een seun, Benjamin, by geboorte oorlede is. Sy vyf broers is Jacobus Bosseau, Alewyn Petrus, David Jacobus, Alexander George en Beyers en sy twee susters is Magdalena Maria en Margaretha Elizabeth.


Wesley is 'n klein dorpie naby die kus van die Indiese Oseaan in die Oos-Kaap, Suid-Afrika. Die dorpie is op die R72 hoofpad. Die dorpie is in 1823 deur William Shaw begin toe hy 'n Wesleyaanse sendingstasie gestig het. Dit is waarskynlik na die stigter van die Wesleyaanse kerkgenootskap, John Wesley, vernoem. Lys van dorpe in Suid-Afrika B.P.J. Erasmus: Op Pad in Suid-Afrika. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die ora is die amptelike geldeenheid van Orania. Die waarde van 1 ora is gelykstaande aan R1 (een Suid-Afrikaanse Rand). Naas die ora word die rand ook algemeen op Orania gebruik. Die geldeenheid word nie buite Orania erken nie, en word ook nie deur die Suid-Afrikaanse Reserwebank ondersteun nie. Die ora is in April 2004 amptelik op Orania in gebruik geneem. Dit is gebaseer op die idee van inkopiekoepons, soos dié wat oor die algemeen deur groot inkopiesentrums dwarsoor Suid-Afrika uitgereik word (normaalweg in die vorm van geskenkbewyse). Orania se plaaslike bank, die Orania Spaar- en Kredietkoöperatief, is in beheer van die geldeenheid. Hulle hoofdoel is om plaaslike ekonomiese groei te stimuleer. Ora-note word in denominasies van 10, 20, 50 en 100 ora gedruk. Die 10-ora-noot beeld Afrikanergeskiedenis uit, die 20-ora-noot Afrikanerkuns, die 50-ora-noot Afrikanerkultuur en die 100-ora-noot Orania self. Oranjekas, amptelike webtuiste van die Orania Spaar- en Kredietkoöperatief. Hierdie artikel is ’n saadjie. Voel vry om Wikipedia te help deur dit uit te brei.


Die Suidelike Shetlandeilande (Engels: South Shetland Islands, Spaans: Islas Shetland del Sur) is 'n eilandgroep naby die Antarktiese Skiereiland tussen die Suidelike Atlantiese Oseaan in die noorde en die Suidelike Oseaan in die suidooste. Die Suidelike Shetlandeilande is in die suidooste van Suid-Amerika tussen die Drakedeurgang in die noordweste, die Scotiasee in die noordooste en die Weddellsee in die suidooste geleë. In die noordweste is Vuurland met Kaap Hoorn, in die noorde die Falkland-eilande en in die noordooste Suid-Georgië en die Suidelike Sandwicheilande geleë. Die Suidelike Shetlandeilande word deur Argentinië (Argentyns-Antarktika), Chili (Antártica Chilena) en die Verenigde Koninkryk (Brits-Antarktiese Gebied) opgeëis en tot hul Antarktis-gebied gereken, maar omdat dit volgens internasionale reg nie erken word nie, val die eilande soos die res van Antarktika onder die saak van die Antarktis-verdrag. Die Suidelike Shetlandeilande is na Shetland, 'n eilandgroep voor die kus van Skotland, genoem. Wikimedia Commons het meer media in die kategorie Suidelike Shetlandeilande. (en) Toerisme-inligting oor South Shetland Islands op Wikivoyage (en) "South Shetland Islands".


Santa Fe is die hoofstad van die deelstaat Nieu-Meksiko in die Verenigde State van Amerika. Santa Fe het ongeveer 68 000 inwoners (2010). Die eerste nedersetting is reeds hier in 1610 deur die Spanjaarde gestig. In 1680 het die Pueblo-Indiane hulle uit die dorp verdryf maar die Spanjaarde het in 1692 weer beheer teruggekry. Toe Meksiko hulle onafhanklik verklaar het van Spanje, het die stad met die VSA begin handel dryf. Die eerste handelaar het in 1822 gearriveer en die bekende Santa Fe Trail begin. In 1846 het die Verenigde State van Amerika beheer van die area oorgeneem en dit erken as die New Mexico Territory waarvan Santa Fe die hoofstad geword het in 1851. Gedurende die Amerikaanse Burgeroorlog het beide die Unie en Konfederale soldate die stad by tye beset. Dit het in 1891 stadstatus verkry. Collier's Encyclopedia, Crowell-Collier Educational Corporation, Volume 20, Bladsy 417. Hierdie artikel is ’n saadjie. Voel vry om Wikipedia te help deur dit uit te brei.


Voëleiland kan na enige van die volgende eilande verwys: Voëleiland, Algoabaai in Algoabaai, 62km oos van Port Elizabeth, Suid-Afrika. Voëleiland, Lambertsbaai by Lambertsbaai in die Wes-Kaap, Suid-Afrika.


Die Palmietrivier is geleë in die Wes-Kaapprovinsie van Suid-Afrika. Die rivier is tipies van 'n Wes-Kaapse rivier, met 'n reënseisoen in die winter. Dit het 'n klein opvangsgebied van 500 km². Dit het vyf besproeiings- en hidro-elektriese damme, en verskaf water vir landbou en industriële doeleindes, asook aan die Kaapstadse Metromunisipaliteit. Die rivier is vernoem na palmiet (Prionium serratum), 'n tipe riet wat in die rivier groei. Koördinate: 34°19′52.36″S 18°59′26.36″O / 34.3312111°S 18.9906556°O / -34.3312111; 18.9906556 Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Die Breederivier (ook Breërivier), voorheen ook Fleuve Large, vloei deur van die bekendste wynproduserende streke van Suid-Afrika. Die rivier ontspring in die Warm Bokkeveld met die Skurwe- en Hexrivierberge as opvanggebied, en vorm waar die Titus-, Koekedou- en Dwarsriviere saamkom. In die St. Sebastiaanbaai by Kaap Infanta (westelike oewer) en Witsand en Port Beaufort (oostelike oewer) mond die rivier in die Indiese Oseaan uit. Die mond is 900 meter wyd. Op 'n Portugese kaart van voor 1502 word die Breederivier aangedui onder die naam Rio de Nazaret. Reeds so vroeg as 1667 het sersant Pieter Cruijthoff in die omgewing verkenningswerk gedoen. Negentig jaar later was daar naby Swellendam al 'n pont oor die rivier. In die middel van die 19de eeu ontwikkel die Barry-familie die dorpie Port Beaufort as rivierhawe. Hulle firma het 'n aantal jare 'n bootverbinding tussen Kaapstad, Port Beaufort en die nedersetting Malgas, 48 km stroomop, in stand gehou. Die rivier is 325 km lank en het 'n totale opvanggebied van nagenoeg 12 300 vierkante kilometer.


Boggomsbaai is 'n aftree- en vakansiedorp naby Vleesbaai in die Suid-Afrikaanse provinsie Wes-Kaap. Boggomsbaai ressorteer onder die Mosselbaai Plaaslike Munisipaliteit, wat onder beheer van die Tuinroete-distriksmunisipaliteit val. Boggomsbaai se plaaslike raad het in 1990 'n wapen by die Buro vir Heraldiek geregistreer : Slangsnitgewys gedeel, in die skildhoof na links en in die skildvoet na regs, blou en goud, regs twee swemmende silwer walvisse paalsgewys geplaas. Die helmteken was 'n goue bobbejaanskop uitkomend uit 'n blou muurkroon, en die wapenspreuk "Excloe et conserva". Lys van dorpe in Suid-Afrika "Hoofplek Boggomsbaai". Sensus 2011. National Archives of South Africa : Data of the Bureau of Heraldry. Hierdie artikel is ’n saadjie. Voel vry om Wikipedia te help deur dit uit te brei.


Birkenhead kan na een van die volgende verwys: Birkenhead, dorp in die Wes-Kaap, Suid-Afrika. Birkenhead, 'n dorp in Merseyside, VK. HMS Birkenhead, 'n Britse troepeskip wat op 25 Februarie 1852 by Danger Point vergaan het.


Achilles '29 is 'n Nederlandse amateur sokkerspan in Groesbeek, wat in die Eerste divisie speel. Na hulle promosie in 2013 is Achilles die eerste Nederlandse amateurspan om in die Eerste divisie te speel. Hoewel Groesbeek net 'n klein dorpie is, het dit twee spanne wat 'n groot rol in Nederlandse sokker speel. As gevolg hiervan is daar sterk mededinging tussen Achilles '29 en hulle dorpsgenoot, De Treffers, wat in die Topklasse speel. Amateurkampioen Nederland (1) 2012 (naaswenner (1): 2013) Topklasse Sondag (2) 2011/12, 2012/13 (naaswenner (1): 2010/11)


Klapmuts is ’n dorpie in die Suid-Afrikaanse provinsie Wes-Kaap. Dit val binne die Stellenbosch Plaaslike Munisipaliteit, wat ’n deel van die Kaapse Wynlande-distriksmunisipaliteit uitmaak. Lys van dorpe in Suid-Afrika Babilonstoring "Hoofplek Klapmuts". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Boris en Gleb (Russies: Борис и Глеб; Oekraïns: Борис і Гліб) was die eerste mense wat in Kiëf-Roes tot heiliges verklaar is ná die kerstening van die streek. Volgens die 11de-eeuse biografie Die Lewe van Boris en Gleb was hulle kinders van Wladimir die Grote en was hy liewer vir hulle as vir sy ander seuns. Albei is vermoor in die gewelddadige jare 1015–1019 en is in 1071 deur die Ortodokse Kerk in Kiëf-Roes tot heiliges verklaar. Verskeie kerke in Rusland en die Oekraïne is na hulle genoem. Hul feesdae is op 2 Mei en 24 Julie (nuwe tyd: 16 Mei en 6 Augustus) In die Primêre Kronieke word hul ouer broer Swjatopolk die Vervloekte vir hul dood verantwoordelik gehou. Hy het hul pa in hul afwesigheid opgevolg en hulle albei laat vermoor. Die presiese omstandighede van hul lewe en dood is egter onseker omdat die biografie en kronieke nie baie betroubaar is nie. Lys van Russiese heiliges Ondersoek na Boris en Gleb se storie (ru) Princes Boris and Gleb: Proto-martyrs and Passion-Bearers of Old Russia Geargiveer 7 Oktober 2008 op Wayback Machine (en) Nestor: The Martyrdom of Boris and Gleb Geargiveer 12 Januarie 2013 op Wayback Machine (en) Hierdie artikel is vertaal uit die Engelse Wikipedia


Die agbare Nikita die Pilaarheilige, ’n heilige van die 12de-eeuse Rusland, het in sy jeug ’n losbandige lewe gelei. Toe hy egter eenkeer in ’n kerk instap, het hy die woorde van die profeet Jesaja (1:16) gehoor: "Was julle, reinig julle. Moenie voor My verskyn as julle verkeerd doen nie. Hou op met kwaad doen." Hy het hom net daar bekeer. Daarna het hy al sy aarde besittings agtergelaat en ’n asketiese lewe naby Perejaslawl begin lei. Hy het hom met kettings vasgebind en op pilare gestaan en preek, vandaar sy naam. Hy het ook bekend geraak as ’n heler. Nikita die Pilaarheilige is op 24 Mei 1186 tydens ’n rooftog vermoor; die diewe het geglo sy kettings is van silwer gemaak. Sy feesdag is op 24 Mei. Lys van Russiese heiliges Ons Heilige vader Nikita die Pilaarheilige Russies-Ortodokse Kerk, Texas. Ὁ Ἅγιος Νικήτας ὁ Ὁσιομάρτυρας ὁ Στυλίτης. 24 Μαΐου. ΜΕΓΑΣ ΣΥΝΑΞΑΡΙΣΤΗΣ. (gr) Russies-Ortodokse Kerk, Texas Hierdie artikel is vertaal van die Engelse Wikipedia


Koekenaap is 'n klein dorpie in die Wes-Kaap, Suid-Afrika. Die dorp is noordwes van Lutzville. Die dorp het ontstaan na aanleiding van 'n besproeiingsskema wat hier begin is in 1928. Vandag bestaan die dorpie uit 'n spoorweghalte, poskantoor en 'n paar winkels. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Koekenaap". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Morris Alexander (Zlin, Morawië, 4 Desember 1877 – Kaapstad, 23 Januarie 1946) was 'n Suid-Afrikaanse Volksraadslid en advokaat. Hy was een van die eerste Jode in die Suid-Afrikaanse Volksraad. Hy ontvang sy opleiding aan die Suid-Afrikaanse Kollege (die latere Universiteit van Kaapstad en SACS) en St. John's College, Cambridge. Hy word 'n advokaat van die Inner Temple in Londen en advokaat van verskeie hooggeregshowe in Suid-Afrika. Sy vrou, Ruth, met wie hy in 1907 getroud is, was 'n vooraanstaande feminis en haar vader was die bekende Hebreeuse deskundige S. Schechter. Alexander word in 1908 verkies as lid van die Kaapse Wetgewende Raad vir Kaapstad-Kasteel, toe hy lid was van dr. Leander Starr Jameson se Progressiewe Party, en in 1910 as lid van die eerste Unie-Volksraadslid vir dieselfde kiesafdeling as lid van die Unionisteparty. Hy wen in 1915 en 1920 ook as Unionis in Kaapstad-Kasteel en in 1921 en 1924 as enigste lid van sy eie Konstitusionele Demokratiese Party. In 1929 staan hy as kandidaat van die Arbeidersparty se Cresswelliete-faksie in Kaapstad-Tuine, maar verloor teen die kandidaat van die Suid-Afrikaanse Party.